text:
Quechua
Quechua (en l’Ecuador kichwa u quichua) è ina gruppa da varietads linguisticas indigenas parentadas stretgamain ina cun l’autra che vegnan discurridas en il territori da las Andas en l’America dal Sid. Igl è contestà, schebain ins duai discurrer en quel cas d’ina singula lingua cun differenzas dialectalas fitg fermas, ubain d’ina famiglia linguistica che sa cumpona da pliras linguas. En il segund cas resta la dumonda averta, da quantas linguas ch’i sa tracta. Per sclerir questa dumonda dependi era, sch’ins parta da criteris structurals inerents a la lingua u da criteris sociolinguistics ch’èn identitars en il senn il pli vast dal pled.
Cuntegn
- 1 Il glottonim
- 2 La parentella linguistica
- 3 La derasaziun
- 4 Las varietads
- 5 L’istorgia
- 6 La fonologia
- 7 La scrittira e la moda da scriver
- 8 La grammatica
- 9 Emprests lexicals en las linguas europeicas
- 10 Ovras litteraras en quechua
- 11 Annotaziuns
- 12 Litteratura
- 13 Colliaziuns
Il glottonim[modifitgar | modifitgar il code]
Il pled quechua sco tal (en quechua tut tenor dialect e moda da scriver qhichwa, qichwa, qiĉwa ubain qheswa) signifitga ‹val› u ina zona d’autezza (geografica) inclus las abitantas ed ils abitants che vivan en quella. Ils Quechuans sezs numnan lur lingua runa simi respectivamain runasimi (da runa ‹uman› e simi ‹bucca, pled, lingua›, damai ‹pled da l’uman›). Tscherts texts quechuans dovran la denominaziun qhichwa simi ubain qheswa simi (‹lingua quechua›).
La parentella linguistica[modifitgar | modifitgar il code]
Fin oz n’han ins betg pudì cumprovar ch’il quechua saja parent cun in’autra lingua che na fa betg part da questa gruppa. Sin fundament dal vast vocabulari cuminaivel cun l’aimara han ins attribuì il quechua e l’aimara (resp. las linguas aru) a la medema famiglia linguistica, numnadamain al quechumaran. Novas retschertgas (cumparatisticas) laschan però supponer ch’il vocabulari communabel sto probablamain vegnir attribuì als emprests lexicals vicendaivels en consequenza dal contact linguistic ch’ha existì sur millis onns.
La derasaziun[modifitgar | modifitgar il code]
Il territori linguistic dal quechua tanscha dal sid da la Columbia sur vastas parts da l’Ecuador, dal Peru e da la Bolivia fin al nord dal Chile e da l’Argentina. La pli gronda part da pledaders ha il Peru, suandà da la Bolivia e da l’Ecuador. En ils ulteriurs pajais discurran mo pitschnas minoritads la lingua.
Cun probablamain passa 7 milliuns pledaders (las stimaziuns varieschan però ferm) è il quechua la lingua indigena da l’America dal Sid che vegn discurrida il pli savens. Ella occupa damai en quai che reguarda il dumber da pledaders il terz plaz suenter il spagnol ed il portugais.
Per la gronda part dal territori linguistic existan indicaziuns da dumbraziuns dal pievel – numnadamain per il Peru, per l’Ecuador e per la Bolivia. Per la Columbia, l’Argentina ed il Chile n’existan talas datas betg; i dat unicamain stimaziuns che varieschan ferm.
Areguard ils resultats da las dumbraziuns dal pievel sto vegnir annotà ch’uffants da vegliadetgna prescolara na vegnan betg registrads. Almain en il Peru ed en l’Ecuador èsi probabel ch’il dumber effectiv dals pledaders è marcantamain pli grond che quai che las cifras eruidas a maun da la dumbraziun dal pievel inditgan. Cun dumandar unicamain suenter la lingua materna n’han ins betg resguardà il 1993 la plurilinguitad fitg derasada en il Peru. Plinavant è la sminuziun dal dumber da pledaders ordvart drastica en cumparegliaziun cun la dumbraziun dal pievel dal 1981. Quai sto tranter auter vegnir declerà uschia che persunas ch’han inditgà il 1981 da savair quechua, han inditgà il 1993 il spagnol sco lingua materna.
En l’Ecuador han ins dumbrà il 2001 sulettamain var 500 000 pledaders dal quechua (mono- e plurilings). Tut las stimaziuns menziunadas en la litteratura èn però cleramain pli autas. Gia daditg pon ins constatar en il rom da dumbraziuns dal pievel e d’enquistas la tendenza da betg inditgar ina lingua che vegn taxada sco inferiura (underreporting). Ins sto resguardar ch’ina gronda part dals pledaders sa serva en il mintgadi per divers motivs dal spagnol. Cunzunt ils Quechuans che vivan en las grondas citads dovran probablamain mo darar lur lingua.
La distribuziun dals pledaders sin ils singuls pajais en survista:
- Peru: 3,2 milliuns (tenor la dumbraziun dal pievel dal 1993; stimà vegn in dumber da varga 6 milliuns)
- Bolivia: 2,1 milliuns (tenor la dumbraziun dal pievel dal 2001; stimà vegn in dumber da varga 3 milliuns)
- Ecuador: 500 000 (tenor la dumbraziun dal pievel dal 2001; stimà vegn in dumber da varga 2 milliuns)
- Argentina: 50 000 – 120 000 (stimaziuns)
- Columbia: 5000 – 20 000 (stimaziuns)
- Chile: paucs
- Brasilia: naginas datas
Il quechua è sper il spagnol e l’aimara la lingua uffiziala da la Bolivia e dal Peru; tenor la constituziun dal Peru però mo en ils «territoris, nua ch’il quechua e l’aimara predomineschan». En l’Ecuador è il kichwa (sco era las ulteriuras linguas indigenas) lingua uffiziala en «ses territoris». A la maioritad da las grondas universitads da l’America dal Sid spagnola vegn docì quechua sco lingua estra.
Las varietads[modifitgar | modifitgar il code]
Survista[modifitgar | modifitgar il code]
Las varietads dal quechua èn ordinadas en in continuum dialectal. Ins po parter ellas en las duas grondas gruppas quechua I e quechua II, il quechua II plinavant en las trais sutcategorias (quechua II a, quechua II b e quechua II c). Questas categorias sa basan sin retschertgas independentas d’Alfredo Torero e da Gary Parker dals onns 1960.
Quechua I (waywash) vegn discurrì en la pli gronda part dals territoris da las Andas peruanas centralas e settentriunalas. Ils dialects ils pli impurtants èn quechua ancashino (en il Departamento Ancash), shawsha (en la provinza Jauja, Departamento Junín) e quechua huanca (en las provinzas Huancayo e Concepción, medemamain en il Departamento Junín). Ultra da quels datti divers dialects en ils Departamentos Huánuco (quechua huallaga), Cerro de Pasco, Tarma (Junín settentriunal) ed en il nord dal departament Lima (dialect yaru).
Quechua II (wampuy) cumpiglia tut las varietads discurridas en il sid dal Peru ed en la Bolivia, en l’Argentina, en il Chile, en l’Ecuador, en la Columbia sco era ina pitschna part da las varietads da l’ulteriur Peru. El è dividì en trais sutgruppas. La gruppa yunkay (quechua II a) cumpiglia las paucas varietads dal quechua II dal Peru Central e dal Nord (sutgruppa cajamarca-cañaris en ils departaments Cajamarca e Lambayeque ed ils dialects da yauyos en il departament Lima ch’èn prest svanids da la charta). La gruppa chinchay (quechua II b, era numnà quechua dal nord) consista da las varietads da l’Ecuador e da la Columbia (kichwa) ch’han fatg in svilup linguistic particular sco er d’intgins dialects dal Peru dal Nord (inslas linguisticas kichwa en l’Amazonia). Il quechua dal sid (quechua II c) cumpiglia tut las varietads dal Peru dal Sid (dialects chanka en ils Departamentos Ayacucho, Huancavelica ed en il nord dal Departamento Apurímac sco er il qusqu-qullaw en il sid da l’Apurímac ed en ils Departamentos Cuzco e Puno), da la Bolivia, da l’Argentina e dal Chile.
Las differenzas tranter las duas gruppas principalas concernan bleras parts da la grammatica e dal stgazi da pleds, uschia che pledaders che discurran sco lingua materna il quechua I chapeschan – senza enconuschientschas d’ulteriuras varietads – mo cun fadia pledaders che discurran quechua II. Las varietads dal quechua I sa differenzieschan era fitg ferm ina da l’autra, malgrà lur pitschen territori da derasaziun. Il quechua II è en cumparegliaziun vaira unitar. Las differenzas tranter ils dialects dal quechua II en il Peru dal Sid ed en la Bolivia – che cumpiglian la pli gronda part dals pledaders dal quechua – èn relativamain pitschnas e sa restrenschan al nivel da la fonetica.
Sin quest dialect meridiunal dal quechua (IIc) sa basan tant la lingua dal reginavel dals Incas (che furma la lingua cun las pli bleras funtaunas scrittas pli veglias mantegnidas) sco la lingua da la maioritad da las publicaziuns modernas en quechua dal Peru e da la Bolivia. Bleras autras varietads dal quechua èn percunter vegnidas descrittas unicamain en la litteratura spezialisada moderna da la linguistica.
La classificaziun[modifitgar | modifitgar il code]
SIL International enumerescha las suandantas 46 linguas cun ils codes linguistics correspundents[1] (il terz nivel da classificaziun na deriva betg da SIL, mabain d’Alain Fabre 2005[2]):
- quechua I = waywash (17)
- quechua huanca
- quechua, huaylla huanca [qvw] (Peru): Waylla Huanca, Waycha Huanca
- quechua, Jauja Huanca [qxw] (Peru): Shawsha Huanca
- quechua ancashino
- quechua, Corongo Ancash [qwa] (Peru)
- quechua, Huaylas Ancash [qwh] (Peru)
- quechua, Sihuas Ancash [qws] (Peru)
- quechua, Chiquián Ancash [qxa] (Peru)
- quechua, Northern Conchucos Ancash [qxn] (Peru)
- quechua, Southern Conchucos Ancash [qxo] (Peru)
- huánuco (Alto Pativilca – Alto Marañón – Alto Huallaga)
- quechua, Panao Huánuco [qxh] (Peru)
- quechua da Huallaga-Huánuco (quechua da Huallaga) [qub] (Peru)
- quechua, Ambo-Pasco [qva] (Peru)
- quechua, Huamalíes-Dos de Mayo Huánuco [qvh] (Peru)
- quechua, Margos-Yrowilca-Lauricocha [qvm] (Peru)
- yaru
- quechua, North Junín [qvn] (Peru)
- quechua, Yanahuanca Pasco [qur] (Peru)
- quechua, Santa Ana de Tusi Pasco [qxt] (Peru)
- quechua, Cajatambo North Lima [qvl] (Peru)
- Tomás-Alis/Huancaya-Vitis (separà da SIL-yauyos [qux])
- Huangáscar-Azángaro-Topará (separà da SIL-yauyos [qux])
- quechua huanca
- quechua II = wampuy (29)
- quechua II a = yunkay (5)
- quechua yunkay da Lima (era quechua III)
- quechua da Pacaraos [qvp] (Peru) (intgins attribueschan quella varietad a quechua I)
- quechua da Yauyos [qux] (Peru): Apurí-Chocos-Madean-Viñac, Cacra-Hongos, Tana-Lincha, Laraos
- quechua, Chincha [qxc] (Peru) (cun huacarpana, provinza Yauyos)
- cajamarca-cañaris
- quechua da Cajamarca [qvc] (Peru)
- quechua lambayeque (inkawasi-cañaris) [quf] (Peru)
- quechua yunkay da Lima (era quechua III)
- quechua II b = chinchay (Kichwa) (14)
- quechua da Chachapoyas [quk] (Peru)
- kichwa dal Peru dal Nord (Peru)
- quechua, Napo Lowland [qvo] (Peru)
- quechua, Southern Pastaza [qup] (Peru)
- quechua, San Martín [qvs] (Peru) (quechua lamas, cun quechua d’Ucayali)
- kichwa da l’Ecuador e da la Columbia (quechua creol)
- inga [inb] (Columbia): cump. kichwa inga
- inga, Jungle [inj] (Columbia): cump. kichwa inga
- quichua, Tena Lowland [quw] (Ecuador)
- quichua, Northern Pastaza [qvz] (Ecuador)
- quichua, Calderón Highland [qud] (Ecuador)
- quichua, Chimborazo Highland [qug] (Ecuador)
- quichua, Imbabura Highland [qvi] (Ecuador)
- quichua, Loja Highland [qvj] (Ecuador): Saraguro
- quichua, Salasaca Highland [qxl] (Ecuador)
- quichua, Cañar Highland [qxr] (Ecuador)
- quechua II c = quechua dal sid (10)
- quechua Chanka (quechua Ayacucho, quechua ayacuchano) [quy] (Peru)
- quechua qusqu-qullaw (quechua Cuzco-Collao)
- quechua, South Bolivian [quh] (Bolivia): cump. quechua en la Bolivia
- quechua, North Bolivian [qul] (Bolivia): cump. quechua en la Bolivia
- quechua Cuzco [quz] (Peru)
- quechua, Eastern Apurímac [qve] (Peru)
- quechua, Puno [qxp] (Peru)
- quechua, Arequipa-La Unión [qxu] (Peru)
- quechua, chilean [cqu] (Chile)
- quechua argentin (quichua da Santiago del Estero) [qus] (Argentina)
- quechua classic [qwc] (istoricamain en il Peru; sco stgalim da svilup istoric po el vegnir mess a pèr cun quy ubain quz)
- quechua II a = yunkay (5)
Exempels da pleds[modifitgar | modifitgar il code]
Ina lingua respectivamain ina famiglia linguistica – e quantas linguas da scrittira?[modifitgar | modifitgar il code]
Sco ditg èsi contestà schebain il quechua è da vesair sco ina lingua cun blers differents dialects u sch’i sa tracta d’ina famiglia linguistica (e quantas linguas che quella famiglia linguistica cumpigliass). Questa dispita ha cumenzà cura che retschertgas fatgas en il decurs dal 20avel tschientaner han mussà che las varietads dal quechua sa differenzieschan per part fitg ina da l’autra.
Ins po vegnir a respostas divergentas tut tenor sch’ins parta da criteris structurals ch’èn immanents al sistem linguistic ubain da criteris sociolinguistics ch’èn en il senn il pli vast identitars. Èn pli dependa la resposta dal puntg da vista ch’ins ha areguard la codificaziun da varietads da standard dal quechua. L’Academia Mayor de la Lengua Quechua a Cuzco parta dal fatg ch’i dettia mo ina lingua quechua e che tut ils pledaders dal quechua duessan acceptar sco lingua da scrittira il quechua da la citad Cuzco cun tut sias particularitads regiunalas. Questa posiziun sa drizza pia cleramain cunter ina varianta da gulivaziun sco per exempel il quechua dal sid. Ina tut autra posiziun è quella dal Summer Institute of Linguistics (SIL International) che differenziescha 46 linguas autonomas a l’intern da la famiglia linguistica dal quechua.
Sin fundament dal fatg che per exempel ils pledaders dal huanca e dal qusqu-qullaw na pon betg communitgar in cun l’auter en l’atgna lingua, datti mo paucs che defendan l’opiniun ch’il quechua possia vegnir considerà sco ina singula lingua. Cun sia pretensiun da sparter dialects parentads uschè stretgamain sco per exempel il quechua da Cuzco [quz] ed il quechua Eastern Apurímac [qve] sco linguas autonomas, resta SIL International dal reminent praticamain sulet. Represchentants indigens d’organisaziuns, en spezial da l’ECUARUNARI ecuadoriana, al rinfatschan da vulair sparter ils pievels indigens.
Il ministeri d’educaziun peruan ha fixà il 1975 sis variantas regiunalas ed ha laschà rediger per quellas vocabularis e grammaticas: cusqueño respectivamain qusqu-qullaw, ayacuchano (Chanka), huanca, ancashino (Ancash), cajamarca-cañaris e San Martín (quechua lamas). Oz san ins però che las differenzas tranter il qusqu-qullaw ed il quechua da Chanka èn pli pitschnas che per exempel las differenzas a l’intern da l’ancashino, tranter il waylla huanca ed il shawsha huanca ubain tranter il quechua da Cajamarca ed il quechua cañaris. Ils svilups ils pli novs en connex cun la codificaziun laschan supponer ch’ins vegn a sa restrenscher en avegnir sin be paucas linguas da scrittira.
Per il mument èn s’etablidas pli u main trais linguas da scrittira respectivamain standards regiunals ortografics cun muntada surregiunala:
- kichwa da l’Ecuador (per tut l’Ecuador, vegn chapì er en la Columbia) – appartegna al quechua II b
- quechua dal sid (Chanka, qusqu-qullaw en il Peru ed en la Bolivia, teoreticamain er en l’Argentina) – appartegna al quechua II c. En la pratica existan actualmain trais varietads linguisticas fitg sumegliantas: quechua da Chanka (Peru), qusqu-qullaw (Peru) e quechua da la Bolivia
- quechua ancashino (en il Peru Central) – appartegna al quechua I
Tut las ulteriuras linguas da scrittira dal quechua vegnan duvradas mo en il Peru. Intginas variantas scrittas pli pitschnas vegnan duvradas almain parzialmain gia en il sectur da scola u che lur introducziun è fitg probabla:
- kichwa dal Peru dal Nord (San Martín, Loreto) – appartegna al quechua II b
- quechua da Cajamarca (varianta fitg periclitada) – appartegna al quechua II a
- inkawasi-cañaris (Lambayeque) – appartegna al quechua II a (cun intgins elements dal quechua I)
- huanca (en il Junín dal Sid) – appartegna al quechua I
I pudessan sa sviluppar anc ulteriuras linguas da scrittira respectivamain ulteriurs standards, per exempel il shawsha huanca (Jauja; appartegna al quechua I) ubain quechua da Huánuco (appartegna al quechua I). Igl è però era pussaivel che questas variantas vegnan integradas en ils standards surnumnads.
L’istorgia[modifitgar | modifitgar il code]
Retschertgas dals linguists Torero e Parker fatgas en ils onns 1960 han mussà ch’i dat respectivamain ch’i deva en il territori da Lima la pli gronda ritgezza da dialects. Perquai suppon’ins – en cuntradicziun cun supposiziuns pli veglias – che las linguas da quechua derivian da là. Sa derasadas èn ellas en il decurs da l’ultim millenni; en il territori da Cuzco e da la Bolivia probablamain schizunt pir en il 15avel e 16avel tschientaner. Il quechua ha substituì linguas da la famiglia linguistica aru (a quella appartegna l’aimara che deriva medemamain dal territori da Lima).
Gia avant passa milli onns è la varianta oriunda dal quechua vegnida separada; l’emprim en duas linguas (l’uschenumnà quechua central e perifer ubain quechua I e II), pli tard en numerusas variantas respectivamain en numerusas linguas parentadas. Il quechua (pli precis probablamain ina varianta che sumeglia fitg il quechua d’Ayacucho dad oz) è stà, almain avant il temp da la Conquista, la lingua uffiziala dal reginavel dals Incas (lengua general). Fin il 15avel tschientaner era quai però probablamain stà l’aimara.
L’extensiun la pli gronda ha il quechua cuntanschì tranter il 1500 ed il 1700. Lura vegniva el discurrì en bleras variantas en quasi l’entir territori da las Andas tranter l’Argentina Centrala e la Columbia dal Sid. En intginas regiuns da las Andas n’è el però mai penetrà. Uschia per exempel en il territori linguistic da l’aimara al Lai da Titicaca ed en il sid da quel (ch’exista anc oz) sco er en parts dal Peru dal Nord (Ancash dal Nord, La Libertad, parts dal Departament Cajamarca, nua ch’i vegniva tranter auterdiscurrì fin il 20avel tschientaner culli). A la costa vegniva discurrì quechua cunzunt en il territori da Lima, però mai a la costa dal Peru dal Nord. Là èn vegnidas discurridas fin il cumenzament dal 20avel tschientaner variantas dal mochica. Era la lavur dals missiunaris ha favurisà la derasaziun dal quechua ch’aveva en il temp colonial tempriv anc la rolla da la lengua general.
Pir cun la fin dal temp colonial – e pli fitg anc a partir dal temp da las republicas independentas che vegnivan regidas dad alvs – è il prestige da la lingua sa sminuì. A partir da quel mument è la lingua vegnida stgatschada adina pli fitg or da la vita publica e remplazzada dal spagnol. Oz èn blers dialects dal quechua d’Ayacucho en privel da svanir, cunzunt en il Peru dal Nord. Il quechua – pli precis las ‹grondas› variantas qusqu-qullaw, qechua da Chanka (Ayakuchu) e d’Ancash – vegn discurrì èn il mintgadi unicamain en il territori rural en il sid da las Andas a partir da Huancavelica fin al cunfin da la Bolivia e da l’Argentina, en parts dad Ancash ed en intginas inslas linguisticas en l’Amazonia ed en las Andas ecuadorianas (gruppa dialectala dal nord kichwa).
Il diever en scola[modifitgar | modifitgar il code]
Dapi ch’ils stadis da l’America Latina han cumenzà ad endrizzar scolas per l’entira populaziun, è la finamira da las regenzas stada da hispanisar la populaziun indigena (castellanización). Perquai è il spagnol stà l’unica lingua d’instrucziun. Il quechua serviva mo sco lingua auxiliara per la communicaziun. En tschertas regiuns eri schizunt scumandà da discurrer quechua en scola. Juan Velasco Alvarado, president dal Peru dal 1968 al 1975, ha introducì sco emprim quechua en las scolas da Lima, a l’entschatta però mo sco lingua secundara u lingua estra per glieud da lingua spagnola. Igl ha dà ina ferma opposiziun e resalvas rassisticas. Suenter la cupitga da Velasco èn vegnidas interruttas l’emprim prest tut las emprovas d’instruir quechua en scola. Il cumenzament dals onns 1980 è vegnì lantschà cun il sustegn da la Deutsche Gesellschaft für Technische Zusammenarbeit (GTZ) in project internaziunal per il diever da quechua e d’aimara en il departament peruan Puno. Il project è vegnì cuntinuà mo pervi dal squitsch da vart tudestga.
Sin plaun internaziunal existan dapi ils onns 1990 cunvegnas tranter pajais da l’America Latina davart l’uschenumnada educaziun interculturala bilingua (Educación Intercultural Bilingüe) EIB. En l’Ecuador ed en la Bolivia, dapi intgins onns er en il Peru, è l’EIB ina part fixa da l’instrucziun publica en la scola primara. Ella na proveda fin ussa però betg anc la populaziun indigena da l’entir territori. Per il mument sa restrenscha l’EIB anc – cun paucas excepziuns – sin la populaziun rurala che discurra quechua ed aimara e n’includa betg quels che discurran spagnol respectivamain las citads. Quai vala era per la promoziun cuntinuanta dal quechua sco lingua d’instrucziun al stgalim mesaun e superiur. Effectivamain po il quechua mo avair success en scola, sche ses diever en la vita professiunala quotidiana è necessari ed evident.
Savens datti resalvas dals geniturs. Quels teman per part che lur uffants n’emprendian betg bain avunda spagnol – la lingua ch’els dovran suenter en lur professiun – sche l’alfabetisaziun na vegn betg fatga en spagnol. Retschertgas scientificas demussan gist il cuntrari. Il success cumprovà dals scolars ed in sentiment subjectiv pli positiv han per part laschà tschessar talas resalvas.
En rom da l’EIB vegn instruida sco lingua da leger e scriver l’emprim onn da scola unicamain la lingua indigena. Il segund onn vegn vitiers l’ortografia spagnola. A partir dal terz onn vegn augmentada l’instrucziun en spagnol e las lecziuns vegnan dadas tant en quechua sco en spagnol. L’instrucziun duai esser interculturala: il cuntegn focusescha sin la cultura indigena ed accentuescha supplementarmain aspects da la cultura (‹alva›) europeica. I na sa tracta damai betg d’ina simpla ‹translaziun› dal concept da furmaziun tradiziunal eurocentrà.
L’instrucziun bilingua tempriva en l’America Latina han en emprima lingia en mira in’optimaziun da l’acquisiziun dal spagnol. L’EIB ha però la finamira da revalitar il quechua e da segirar uschia la cuntinuitad da la lingua en la cultura indigena. En intgins cas sto il quechua vegnir emprendì da nov, uschia per exempel dals Quechuas da Lamistas en il Peru u dals Saraguros en l’Ecuador.
En l’Ecuador datti ina retscha da scolas bilinguas che las vischnancas mainan en atgna responsabladad. En la Boliva è responsabel sin nivel naziunal il Consejo Educativo de la Nación Quechua CENAQ per l’instrucziun da quechua. L’EIB proveda qua fin ussa circa la mesadad da la populaziun che discurra quechua.
En il Peru èn vegnids elavurads en il fratemp meds d’instrucziun en l’ortografia uffiziala da las suandantas variantas dal quechua:
- qusqu-qullaw
- chanka (quechua ayacuchano)
- quechua ancashino
- inkawasi-cañaris (quechua da Lambayeque)
- quechua lamas (quechua da San Martín)
Quests meds èn vegnids elavurads per incumbensa da ministeri d’educaziun e vegnan duvrads en rom da l’EIB. L’introducziun da l’EIB per autras variantas dal quechua, tranter auter era da quellas ch’èn en privel da svanir sco il quechua huanca ed il quechua da Cajamarca, è pendenta.
En l’Argentina na datti fin ussa – malgrà bleras discussiuns en quel connex – nagina EIB cun instrucziun da quechua en scolas publicas.
La fonologia[modifitgar | modifitgar il code]
Las diversas variantas dal quechua demussan tranter ellas intginas differenzas areguard la fonologia. L’emprim vegnan descrittas las relaziuns dal qusqu-qullaw, la varianta la pli derasada (discurrida a Cuzco, a Puno, en parts da l’Apurímac ed en la Bolivia). Suenter vegnan descrittas las differenzas da tschellas variantas.
Ils vocals[modifitgar | modifitgar il code]
Il quechua ha mo trais vocals che valan sco fonems: [a], [i] ed [u] (sumegliant sco l’arab classic). Persunas monolinguas als pronunzian per regla sco [æ ɪ ʊ], mintgatant però era sco ils vocals spagnols [a i u]. En vischinanza dals consonants uvulars [q], [q'] e [qh] vegnan els plitost pronunziads sco [ɑ], [ɛ] ed [ɔ]. En l’ortografia da 5 vocals – che n’è entant betg pli l’ortografia uffiziala – vegnan quests allofons che dependan mo dals consonants uvulars scrits sco ‹e› ed ‹o›. En tscherts cas da cunfin ha quai chaschunà confusiuns considerablas. Perquai vegn scrit ozendi (exceptà en pleds esters) unicamain ‹a, i, u›.
Ils consonants[modifitgar | modifitgar il code]
Ils bustabs da l’alfabet che furma ussa la versiun uffiziala dal Peru correspundan a l’alfabet fonetic internaziunal, cun excepziun dals palatals [tʃ ɲ ʎ j] che vegnan scrits sco ‹ch ñ ll y›.
Ils plosivs ed ils fricativs èn adina surds; vocals sonors na valan betg sco fonems en il quechua. En la varianta qusqu-qullaw – auter ch’en tut las ulteriuras variantas dal quecha, però tuttina sco en l’aimara, danunder che questa particularitad deriva probablamain – ha mintga plosiv trais furmas: simpel, ejectiv ed aspirà, per exempel:
En tut las variantas centralas e dal nord dal quechua (en il nord dal departament Junín) datti ultra da quai il fricativ postalveolar [ʃ] (scrit ‹sh›, da linguists era [š], tuttina sco ‹sch› en nossa scripziun) che correspunda en la varianta dal sid al [s]. Il sun [ʃ] cumpara er en intgins territoris dal qusqu-qullaw. Là è el però sa sviluppà a [tʃk] (‹chk›) respectivamain a [sj] (‹sy›) (uschia al scriv’ins era tenor l’alfabet uffizial). Etimologicamain n’ha el pia da far nagut cun il sun dal quechua oriund [ʃ].
En ils dialects da Junín, Cajamarca e Lambayeque datti plinavant anc il [ĉ] retroflex (pronunzià sumegliantamain sco ‹tr› per englais), in sun oriund dal quechua che correspunda en tschellas variantas a [tʃ] (‹ch›).
L’influenza dal spagnol[modifitgar | modifitgar il code]
Circa 30 % dal stgazi da pleds modern dal quechua derivan dal spagnol. Intgins dals suns spagnols (p.ex. ‹f›, ‹b›, ‹d›, ‹g›) han probablamain obtegnì caracter fonematic, era per pledaders da quechua monolings. Il medem vala pli e pli per la differenziaziun dals vocals ‹o-u› ed ‹e-i› en emprests lexicals spagnols (p.ex.: karo che deriva dal spagnol caro = ‹char›, quechua karu = ‹lunsch›).
La scrittira e la moda da scriver[modifitgar | modifitgar il code]
Avant ch’ils Europeans èn arrivads n’existiva per il quechua nagina scrittira da bustabs. En il temp dal reginavel dals Incas vegnivan duvrads quipus (chipus, cordas da nufs) per inventarisar deposits da provisiun. Igl è contestà, schebain questas cordas da nufs pon vegnir interpretadas sco ina prefurma d’ina scrittira cun entirs pleds.
Dapi il temp colonial spagnol è vegnì duvrà l’alfabet latin per scriver quechua. La valur fonologica dals bustabs s’orientava al spagnol. Il 1560 ha scrit Domingo de Santo Tomás l’emprima grammatica per ina varianta dal quechua en la vischinanza da Lima. Quella grammatica ha furmà ditg la basa per l’instrucziun da quechua a l’universitad da Lima. Il 1607 ed il 1608 ha publitgà Diego González Holguín in vocabulari ed ina grammatica per il quechua (el sez numnava la lingua ‹quichua›) da Cuzco. Quellas duas ovras èn stadas decisivas per ils texts colonials en quechua ch’èn vegnids scrits pli tard.
Fin il 20avel tschientaner n’hai betg dà in’ortografia unitara. Ins scriveva tenor l’ortografia spagnola che reproduciva las valurs fonologicas dal quechua mo a moda manglusa. En il decurs dal 20avel tschientaner èn vegnids preschentads plirs models da concurrenza per in’ortografia dal quechua cun bustabs latins.
En il Peru ha la regenza da Juan Velasco Alvarado fixà il 1975 in alfabet uffizial (Alfabeto Oficial) cun sis variantas regiunalas che cuntegneva novs bustabs, tranter auter il ‹w›, il ‹k› ed il ‹q›, uschia ch’ils suns [w], [k] e [q] dal quechua han pudì vegnir reproducids per l’emprima giada exactamain. Ils plosivs aspirads vegnivan exprimids cun agiuntar in h, plosivs ejectivs cun agiuntar in apostrof. En sasez vala quest alfabet fin oz. Sa fundond sin la moda da scriver spagnola vegnivan duvrads ils tschintg vocals ‹a›, ‹e›, ‹i›, ‹o› ed ‹u›. Questa furma da l’alfabet vegn propagada fin oz da l’Academia Mayor de la Lengua Quechua (AMLQ) a Cuzco. En la Bolivia è vegnì sviluppà parallelamain in standard uffizial fitg sumegliant, en il qual vegniva però duvrà a la fin da la silba ‹j› empè da ‹h› e ‹k› empè da ‹q›. En l’Argentina èn s’etablidas gist duas differentas modas da scriver: quella da Tucumán / Jujuy e quella da Santiago del Estero.
Las ortografias uffizialas dal Peru e da la Bolivia han ins adattà ina a l’autra ils onns 1980. Plinavant è vegnida substituida uffizialmain il 1985 la moda da scriver cun tschintg vocals cun quella da trais vocals, perquai che quella è pli datiers a la fonetica dal quechua. Empè dad ‹e› ed ‹o› che figuravan unicamain en vischinanza da ‹q› vegn ussa scrit ‹i› respectivamain ‹u›. L’unica differenza tranter ils dus pajais è il grafem per la valur fonologica [h] che vegn reproducida en il Peru cun ‹h› ed en la Bolivia cun ‹j›. En l’Ecuador han ins medemamain substituì la moda da scriver che s’orientava al spagnol cun ina moda da scriver che sa basa sin quella dal Peru e da la Bolivia. La fonetica dal kichwa ecuadorian sa distingua però cleramain da quella dal Peru e da la Bolivia. L’Argentina n’ha anc betg surpiglià il nov alfabet dal quechua.
L’ortografia moderna dal quechua vegn crititgada fin oz d’intginas instituziuns, tranter auter da l’AMLQ e da represchentants dal SIL International: l’alfabet uffizial saja pli grev da chapir per persunas ch’han emprendì da leger e scriver cun l’alfabet spagnol. Questa critica vegn replitgada cun l’argument che la scripziun moderna reproduceschia a moda perfetga la fonologia dal quechua. En pli renviesch’ins a studis che mussan che l’alfabetisaziun en quechua cun il sistem da tschintg vocals haja per consequenza pli grondas difficultads da leger spagnol che quai ch’igl è il cas cun il sistem da trais vocals.
Ins sto considerar che modas da scriver pli veglias che s’orienteschan a l’ortografia spagnola èn usitadas en la publicitad fin oz, cunzunt en connex cun nums geografics. Uschia vegnan per exempel nums pli renumads sco Wayna Pikchu, Saksaywaman e Qurikancha era scrits sco Huayna Picchu, Sacsayhuaman e Coricancha respectivamain Qorikancha.
Il linguist peruan Rodolfo Cerrón Palomino, che discurra quechua huanca sco lingua materna, propona in standard ortografic unifitgà per tut ils dialects meridiunals dal quechua (q.v.d. ils dialects quechuans che vegnan discurrids en tut il Peru dal Sid davent da Huancavelica, en la Bolivia ed en l’Argentina). Quest standard numna el quechua dal sid (quechua sureño). Bleras instituziuns peruanas acceptan entant quest standard. El cuntegna structuras oriundas dals dialects ils pli frequents: chanka (ayakuchu, quechua ayacuchano) e qusqu-qullaw (discurrì davent da Cuzco vers il sid, en la Bolivia ed en l’Argentina). Exempels:
Ils bustabs da l’alfabet uffizial dal quechua[modifitgar | modifitgar il code]
Dapi il 1985 dovra l’alfabet dal quechua uffizial a Peru en general ils suandants 18 bustabs per il stgazi da pleds ertà dal quechua sco era per ils emprests lexicals da l’aimara:
a, ch, h, i, k, l, ll, m, n, ñ, p, q, r, s, t, u, w, y.
En qusqu-qullaw vegnan plinavant duvrads ils suandants bustabs (era per emprests lexicals da l’aimara). En tut sa tracti da 28 grafems:
chh, ch', kh, k', ph, p', qh, q', th, t'.
En la Boliva scriv’ins ‹j› empè da ‹h›.
En las variantas centralas e dal nord datti plinavant il ‹sh› [š] (IPA: [ʃ]). En las variantas da Junín, da Cajamarca e da Lambayeque datti ultra da quai anc il ‹ĉ› (che vegn scrit inuffizialmain ‹tr›). En tut sa tracti da 20 segns.
Ils bustabs e ed o na vegnan betg duvrads per pleds ertads dal quechua, perquai ch’i sa tracta d’allofons dad ‹i› e dad ‹u› che figureschan en vischinanza da ‹q›, ‹qh›, ‹q'›.
Ils suandants bustabs vegnan duvrads unicamain per emprests lexicals dal spagnol e d’autras linguas (auter che da l’aimara):
b, d, e, f, g, o.
Unicamain en nums propris ubain en expressiuns surpigliadas directamain dal spagnol figureschan ils suandants grafems:
c, v, x, z; j (en il Peru; en la Bolivia stat quel empè da ‹h›).
La grammatica[modifitgar | modifitgar il code]
Quechua è ina lingua agglutinanta sco il tirc ed il finlandais, quai vul dir che la significaziun dal pled vegn adattada ad in tschep invariabel cun agiuntar silbas (suffixs) e betg cun flectar ils pleds (midada da l’entir pled tut tenor temp, persuna e schlattaina) sco quai ch’igl è il cas per exempel en rumantsch.
La successiun dals suffixs è reglada severamain sco l’exempel dal pled chakra (champ) illustrescha:
- La significaziun ‹pitschen› exprim’ins cun agiuntar il suffix -cha.
- Il possessiv ‹mes› exprim’ins cun agiuntar il suffix -y.
- Il plural furman ins cun agiuntar il suffix -kuna.
- ‹mes pitschens champs› ha pia num en quechua: chakrachaykuna.
Sco la plipart da las linguas agglutinantas furma il quechua ina lingua dal tip SOP (subject-object-predicat), q.v.d. che la successiun dals pleds è usualmain sco en la suandanta frasa: Michiqkunaqa wayñutam takichkanku = Ils pasturs [michiqkuna] chantan [takiy] (gist) [-chka-] in Wayñu [sort da chant/saut].
Il substantiv[modifitgar | modifitgar il code]
Il substantiv enconuscha en quechua dus numerus: il singular ed il plural. L’ultim vegn exprimì cun agiuntar il suffix -kuna. El na sto betg vegnir duvrà stringentamain e vegn savens laschà davent en cas evidents.
Il substantiv vegn ‹declinà› a maun d’ina retscha da suffixs empè da preposiziuns. Quai èn -p(a) (genitiv), -ta (accusativ), -nta (‹tras›), -man (‹tar›), -manta [quechua I: -piqta] (‹da, ord›), -paq (‹per›), -pi [Qaechua I: -ĉaw] (‹en›), -wan (‹cun›). Quests suffixs èn productivs, perquai ch’els pon per exempel era furmar adverbs (chaypi, là; kunanmanta, a partir d’ussa, …).
La funcziun da l’artitgel definit vegn per part surpigliada da l’uschenumnà topic marker -qa: runaqa = l’um.
Cun cumbinar substantivs vegnan furmads a moda simpla e fitg frequentamain pleds cumponids. L’emprim nomen è l’attribut: hatun = grond; yachay = savair, emprender; wasi = chasa; hatun yachay wasi = scol’auta, universitad.
Il quechua n’enconuscha nagin gener grammatical. En tscherts cas gioga però il gener natiral ina rolla: uschia è per exempel churi adina l’uffant d’in um e wawa l’uffant d’ina dunna. Sumegliant è quai era en connex cun relaziuns da fragliuns.
Ils pronoms[modifitgar | modifitgar il code]
Il quechua enconuscha set pronoms persunals. Per l’emprima persuna plural (‹nus›) existan en quechua dus pronoms differents. Il pronom inclusiv vegn duvrà sch’il pledader includa la persuna pledentada (‹nus e ti›, ‹jau e ti›). Il pronom exclusiv vegn duvrà, sche la persuna pledentada vegn exclusa (‹nus senza tai›).
Il possess u l’appartegnientscha vegn exprimì en quechua cun suffixs possessivs:
wasi = chasa; wasiy = mia chasa; wasiyki = tia chasa; wasin = sia chasa; wasinchik = nossa (era tia) chasa; wasiyku = nossa (betg tia) chasa; wasiykichik = vossa chasa; wasinku = lur chasa.
Il genitiv -p(a) pretenda per il nomen appartegnent ch’inditga il possess ina terminaziun possessiva: intip churin = figl dal sulegl.
Ils pronoms demonstrativs dal quechua ils pli impurtants èn kay (quest), chay (quai) e wak (quel). Quels pon era vegnir duvrads en funcziun d’adjectiv.
Ils adjectivs[modifitgar | modifitgar il code]
Ils adjectivs stattan en il quechua davant ils substantivs. I na dat betg in gener grammatical ed els na vegnan betg declinads ensemen cun ils substantivs.
Ils adverbs[modifitgar | modifitgar il code]
Ils adverbs vegnan furmads per l’ina cun agiuntar il suffix -ta, ad in adjectiv, mintgatant er il suffix -lla: allin - allinta (‹bun›), utqay - utqaylla (‹svelt, dabot›). Per l’autra vegnan els furmads cun agid da suffixs che vegnan agiuntads als pronoms demonstrativs: chay (‹quai›) - chaypi (‹là›), kay (‹quest›) - kayman (‹nà qua›). Plinavant datti numerus adverbs independents. En quel connex dat en egl che l’adverb qhipa signifitga tant ‹davostiers› sco er ‹en l’avegnir›, ñawpa percunter ‹davanttiers› sco era ‹passà›. Concepts spazials e temporals dals adverbs en quechua èn damai colliads – sumegliantamain sco en l’aimara – precis a moda cuntraria da quai ch’igl è il cas en las linguas europeicas.
Ils numerals[modifitgar | modifitgar il code]
Dumbers cardinals: ch'usaq (0), huk (1), iskay (2), kimsa (3), tawa (4), pichqa (5), suqta (6), qanchis (7), pusaq (8), isqun (9), chunka (10), chunka hukniyuq (11), chunka iskayniyuq (12), iskay chunka (20), pachak (100), waranqa (1000), hunu (1 000 000), lluna (1 000 000 000 000). Ils dumbers ordinals vegnan furmads cun agiuntar il pled ñiqin al dumber cardinal correspundent (p.ex. iskay ñiqin = ‹segunda›). Empè da huk ñiqin (‹emprima›) pon ins però era dir ñawpaq che signifitga era ‹la pli veglia›.
Ils verbs[modifitgar | modifitgar il code]
L’infinitiv vegn furmà cun il suffix -y (much'a= ‹bitsch›; much'a-y = ‹bitschar›). L’imperativ singular ha la medema furma; per furmar il plural vegn agiuntà -ychik. L’infix -wa- exprima ‹a mai/mai/ma› (much'ay! = ‹bitscha!›, much'away! = ‹bitscha mai!/ma bitscha!›).
Las terminaziuns dals verbs en l’indicativ èn las suandantas:
Sch’il subject stat en il plural, po il verb star en il singular: Runakunaqa llaqtakunapim kawsan. = Ils umans vivan en vitgs/citads.
Differents infixs e suffixs servan a midar la significaziun, uschia per exempel il -chi- causativ (exempel: wañuy = ‹murir›; wañuchiy = ‹mazzar›); il -ku- reflexiv (exempel: sipiy = ‹mazzar›; sipikuy = ‹sa mazzar›); il -naku- reciproc (exempel: marq'ay= ‹embratschar›; marq'anakuy= ‹embratschar in l’auter›), il -chka- durativ (exempel; mikhuy = ‹mangiar›; mikhuchkay = ‹esser vid mangiar›).
Il quechua enconuscha la conjugaziun objectiva. Quai munta ch’i na dat betg mo differentas terminaziuns verbalas per differents subjects, mabain era per differents objects (transiziun). Exempel:
Per il futur datti atgnas terminaziuns verbalas da transiziun.
Las particlas[modifitgar | modifitgar il code]
Particlas – pia pleds, als quals na vegnan mai agiuntads suffixs – datti mo paucas. Particlas èn per exempel ils pleds arí (‹gea›), yaw (‹hallo!›, ‹he!›) e tscherts emprests lexicals dal spagnol sco piru (da spagnol pero ‹ma›) e sinuqa (da sino ‹mabain›). Il pled da negaziun mana (‹na›) n’è betg ina particla, perquai ch’i pon vegnir agiuntads suffixs (manam, ‹na, betg›; manas, ‹na, di la glieud›, manapunim, tuttavia betg; manaraq, ‹anc betg›; manaña, ‹betg pli›).
L’evidenzialitad[modifitgar | modifitgar il code]
La gronda part da las frasas en quechua èn marcadas d’in suffix d’evidenzialitad. Quel inditga quant segir ch’il pledader è da quai ch’el di respectivamain danunder ch’el ha l’infurmaziun. -mi exprima ch’il pledader sa quai ord atgna experientscha (Tayta Wayllaqawaqa chufirmi, ‹signur Huayllacahua è chauffeur, jau sai quai, jau hai vis quai›); -si exprima ch’il pledader sa quai da l’udir (Tayta Wayllaqawaqa chufirsi, ‹signur Huayllacahua è chauffeur, m’han ins raquintà›); -cha exprima ch’il pledader n’è betg dal tut segir (Tayta Wayllaqawaqa chufircha, ‹signur Huayllacahua è probablamain – ubain: forsa – chauffeur›). Suenter in vocal vegn agiuntà -m, -s, -ch.
Ils pronoms interrogativs[modifitgar | modifitgar il code]
En quechua datti fitg blers pronoms interrogativs che vegnan furmads cun agiuntar suffixs nominals a las ragischs ima (tge), pi (tgi) e may (nua). Per il pli vegn anc agiuntà in suffix evidenzial u -taq:
- Maypitaq kachkan? = Nua è el?
- Imatam rurachkanki? = Tge fas ti (gist)?
- Pitaq karqan? = Tgi èsi stà?
Dumondas che pon vegnir respundidas cun gea u na vegnan adina furmadas cun -chu.
- Munawankichu? = Has ti gugent mai? (resposta: arí = gea / manam = na)
La negaziun[modifitgar | modifitgar il code]
Il suffix -chu serva era per dir da na (mana per expressiuns ed ama per cumonds):
- Mikhunaqa manas allinchu karqan. = Il past n’ha betg gustà.
- Ama waqaychu! = Na bragia betg!
Las proposiziuns subordinadas[modifitgar | modifitgar il code]
Sco lingua agglutinanta na dovra il quechua betg proposiziuns subordinadas cun agid da conjuncziuns, mabain expressiuns verbalas, a las qualas ils suffixs correspundents vegnan agiuntads:
- Hamunaykitam munani. = Jau vi che ti vegnias.
- Inkaqa quri tawnanpa chayamusqanpi Qusqu llaqtatas kamasqa. = Nua che ses bastun dad aur ha tutgà il terren, ha l’Inca fundà la citad da Cuzco.
- Mamaypa chiqnisqan runata rikurqanim. = Jau hai vis l’um che mia mamma odiava.
- Churiyta munaq warmita rikurqanim. = Jau hai vis la dunna ch’amava mes figl.
- Runakunaqa ayninakuyta qunqachkan. = Ils umans emblidan da gidar in l’auter.
Empè da las conjuncziuns rumantschas ‹sche›, ‹cura›, ‹durant›, ‹perquai› e ‹malgrà› vegnan duvrads ils infixs / suffixs -pti- (per differents subjects) e -spa- u -stin (per il medem subject). Per nianzas da significaziun pon plinavant vegnir agiuntads ulteriurs suffixs (p.ex. -qa, -m(i), -s(i) e -(pas):
- Hamuptiykiqa kusikusaq. = Sche ti vegns, m’allegrel jau.
- Kutispay kasarasqaykim. = Cura che jau return, ta marid jau.
- Takistin tusurqankim. = Durant che ti has chantà, has ti sautà.
In cas spezial areguard las proposiziuns subordinadas è il quechua en la Bolivia, perquai ch’el enconuscha era conjuncziuns (furmadas da pronoms interrogativs e -chus). A maun da quellas po el furmar ultra da las pussaivladads da s’exprimer surmenziunadas era proposiziuns subordinadas per propi.
Emprests lexicals en las linguas europeicas[modifitgar | modifitgar il code]
Las linguas europeicas (ed autras) han surpiglià intgins emprests lexicals dal quechua. Per regla èn quests pleds arrivads en Europa sur il spagnol. Intgins exempels:
- alpaca (allpaqa, probablamain da paqu, ‹brin cler›)
- coca (chaglia) (kuka)
- Inca (inka)
- condor (kuntur)
- lama (llama)
- puma (puma)
- pampa (pampa)
Ovras litteraras en quechua[modifitgar | modifitgar il code]
- Manuscrit da Huarochirí (mitus or da la regiun da Huarochirí)
- Apu Ollantay (drama tradiziunal)
Annotaziuns[modifitgar | modifitgar il code]
- ↑ Infurmaziuns davart quechua en la banca da datas ethnologue
- ↑ Diccionario etnolingüístico y guía bibliográfica: Quechua. Alain Fabre, 2005
Litteratura[modifitgar | modifitgar il code]
- Rimaykullayki: materialias d’instrucziun davart il quechua ayacuchano, Peru, cumpilà tenor Clodoaldo Soto Ruiz Quechua – manual de enseñanza, Lima 1979 e da Sabine Dedenbach-Salazar Sáenz, eds. da Roswith Hartmann, reediziun actualisada, amplifitgada e repassada, 3. ediziun, Berlin: Reimer, 1994. ISBN 3-496-02520-4
- Kauderwelsch, Quechua für Peru-Reisende da Winfried Dunkel. ISBN 3-89416-078-0
- Lonely Planet Quechua Phrasebook (Lonely Planet Phrasebooks) (cudesch da giaglioffa, englais) da Serafín M. Coronel Molina, 2002. ISBN 1-86450-381-5
- Eva Gugenberger: Identitäts- und Sprachkonflikt in einer pluriethnischen Gesellschaft: eine soziolinguistische Studie über Quechua-Sprecher und -Sprecherinnen in Peru, Vienna: WUV-Univ.-Verl., 1996. (Dissertationen der Universität Wien; 17), Wien, Univ., Diss., 1994.
- Quechua sociolinguistics, ed. da Kendall A. King., Berlin [e.a.]: Mouton de Gruyter, 2004. (International journal of the sociology of language; 167)
Colliaziuns[modifitgar | modifitgar il code]
- Rimnada d’infurmaziuns davart il quechua da Serafín M. Coronel-Molina (spagnol ed englais)
- http://www.runasimi.de (pagina web plurilinga cun vocabulari e blers texts en quechua)
- http://www.quechua.org.uk (pagina web scientifica, englais e spagnol, cun datotecas-audio per la pronunzia)
- Vocabulari pluriling: spagnol – quechua (Cuzco, Ayacucho, Junín, Ancash) – aimara
- http://www.cosmovisionandina.org/runasimi/buscador.php (vocabulari quechua-spagnol)
- http://www.ullanta.com/quechua/ (englais)
- Curs da quechua online (en spagnol) da Demetrio Tupah Yupanki
- Charta detagliada cun las variantas da quechua tenor SIL (fedepi.org) (explicaziuns en quechua, spagnol ed englais)
- es:Quechuismo (emprests lexicals dal quechua en il spagnol)
- Dictionnaire Freelang vocabulari quechua da l’Argentina – franzos e viceversa
- Dictionnaire Freelang vocabulari quechua da Cuzco – franzos e viceversa
- Endataziun da ethnologue davart il quechua (en englais)
Publicaziuns scientificas online[modifitgar | modifitgar il code]
- Integrationsprozesse im ländlichen Bolivien: eine empirische Analyse der sozialen und systemischen Integration im Agrarkolonisationsgebiet San Julián (Oriente). Johannes Winter (lavur da diplom davart l’integraziun da gruppas socialas che discurran quechua ed aimara en la bassa da la Bolivia, 2005) (datoteca PDF)
- Beitrag zur Untersuchung der Evidenzsuffixe des Quechua Cuzqueño. Katja Hannß (lavur da magister) (datoteca PDF; 688 kB)
- Plural- und Objektmarkierung in Quechua. Renate Lakämper (dissertaziun, 2000)
- Die Stimmen von Huarochirí. Indianische Quechua-Überlieferungen aus der Kolonialzeit zwischen Mündlichkeit und Schriftlichkeit. Sabine Dedenbach-Salazar Sáenz (habilitaziun)
- Authenticity and Unification in Quechua Language Planning – N.H. Hornberger, K.A. King – Language, Culture and Curriculum, 1998 (datoteca PDF; en englais)
- Diccionario etnolingüístico y guía bibliográfica de los pueblos indígenas sudamericanos: Quechua. Alain Fabre, 2005 (infurmaziuns detagliadas en spagnol davart la sistematisaziun da las varietads dal quechua, dumbers da pledaders e bibliografia vasta; PDF, 909 kB; en spagnol)


c: text/html

text:
Statuts dalla ludeivla vischnaunca Tujetsch concernent ina amegliuraziun dalla tratga da nuorsas ed il fatg contract cun Emanuel Deragisch dall’Alp Curnera
Sut datum dils 6 da december 1900 ei l’elegida cumissiun dalla ludeivla vischnaunca seradunada a Sedrun per prender entgins conclus co ins savessi ameglierar nossa tratga da nuorsas sco era co dar empau meglier uorden concernent la pasculaziun da quellas temps da stad ed atun e perquei intent tschentan si ils suandonts statuts ch’ein vegni mess avon alla ludeivla vischnaunca per approbaziun, il qual ei daventau ils 9 da december 1900.
1. Per arrivar tier in meglier raz ei stabiliu che la vischnaunca cumpri circa 30 anugls entirs, in tons valesans ed in tons ord il raz dils «Hoffs Val». Igl ei era fixau da cumprar pli u meins muts e ners sche pusseivel.
Las spesas da cumprar vegnan pagadas ord cassa da vischnaunca ed il prezi u valeta dils tiers duei tal e qual che surpren in tal anugl pagar.
Plinavon duei la vischnaunca procurar per nuorsas dil medem raz sin gaivisch da vischins da nossa vischnaunca denton tals amaturs dueien pagar era las spesas tier la valeta e s’annunziar tochen ils 18 da schaner 1901. Ils anugls dueien vegnir reparti sin ils vischinadis tenor diember da nuorsas pressapauc.
2. Plinavon duei per mintga vischinadi vegnir fixau 2 umens ils quals meinien controlla che tuts auters anugls, cun excepziun d’in u l’auter particulars bien e grond exemplar adattaus per bien raz, vegnien schubergiai avon miez mars, cass cuntrari han quels umens l’obligaziun sut peina da castitg da schubergiar tals anugls sin quen dil particular per la taxa da 50 raps per tier.
3. Ariguard la pasculaziun ei la cumissiun entrada en suandontas contractivas cun signur Emanuel Deragisch, resalvond l’approbaziun dalla vischnaunca sco ei daventau medemamein sut datum dils 9 da december 1900.
La vischnaunca da Tujetsch s’oblighescha da pagar a signur Emanuel Deragisch per l’Alp Curnera 950 frs. (novtschientschunconta) tscheins annualmein e quella cunvenziun vegn fatga per ils 3 onns proxims; aschia che l’Alp Curnera croda vi per diever quels onns alla vischnaunca e quella ei suverana da far diever dall’alp sco ei cunvegn e plai ad ella.
Emanuel Deragisch ha plinavon l’obligaziun da far megliurar la via denter Maighels e Curnera.
Ch’il sura seigi legiu avon ed approbau attesta
Vicepresident
Joh. Andreas Berther
Tavetsch
Tschun umens tuatschins naschi entuorn 1900. Da seniester Gion Battesta Berther-Peder (1897-1980), Baseli Huonder-Monn (1900-1977), Stiafen Fidel Hitz-Berther (1903-1981), Giachen Giusep Gamboni-Valier (1904-1971), Stiafen Cavegn-Berther (1898-1976)

robotstxt: allowed

filter: keep


text:
La crisa en Venezuela
- Gievgia, 27.4.2017, 8:40
-
Emprima emissiun:
- Gievgia, 27.4.2017, 8:40, RTR
Il pretsch d'ieli ch'è dà ensemen, l'inflaziun ch'è creschida per 700% e las protestas encunter il president Nicolàs Maduro. En Venezuela regia il mument ina veritabla crisa.
La Venezuela è il pajais cun las pli grondas reservas d'ieli sin il mund ed entras quai er fitg dependenta dal pretsch d'ieli. Quel è crudà avant trais onns e dapi lura crescha l'inflaziun. La banca centrala ha squitschà daners e l'inflaziun è creschida per 700% e crescha vinavant. La populaziun patescha fom e ha cumenzà a demonstrar encunter il president Nicolàs Maduro.


text:
Lahti – en il focus dals Campiunadis mundials da ski nordic 2017
- Mesemna, 22.2.2017, 8:40
-
Emprima emissiun:
- Mesemna, 22.2.2017, 8:40, RTR
Dals 22 da favrer enfin ils 5 da mars è la citad finlandaisa Lahti en il center da l'attenziun en il mund dal sport d'enviern. La Finlanda è famusa per ils nundumbraivels lais e las auroras magicas.
Per la 7avla giada po la citad da Lahti ospitar campiunadis mundials. En il vest da la citad sa chatta in grond cumplex da sport nordic. Là vegnan era ils atlets svizzers a cumbatter per buns resultats e medaglias en differentas disciplinas.


text:
Exteriur
-
Jean-Marie Le Pen desista d’ina candidatura
Il president d'onur dal Front National, Jean-Marie Le Pen, desista da candidar tar las elecziuns regiunalas en Frantscha.
Cun quai dat il fundatur da la partida dretg-extrema suenter en la dispita cun sia figlia, Marine Le Pen, che leva evitar sia candidatura.
Sco quai ch'il politicher da 86 ha ditg envers la gasetta "Figaro Magazine", desistia el da la candidatura era sch'el fissia il meglier candidat per sia partida. Le Pen era vegnì en la critica pervi da sias ultimas remartgas en connex cun ils champs da concentraziun dals Nazis.
RR novitads 11:00


text:
Qua chattais Vus regularmain artitgels scrits en Voss idiom u en RG, l'emprim martgà virtual rumantsch, in chalender d'occurrenzas, concurrenzas e bler dapli.
l spiert da cuminanza è impurtant ed uschia è mintgin bainvegni da sviluppar quist project cun nus; Igl è pussaivel da registrar events e nus publitgain Vossas novitads. Sche Vus avais gust da contribuir in artitgel ans pudais trametter in e-mail sin info(at)latabla.ch
La plattafurma è independenta e sa finanziescha tras sponsurs e donaturs, er Vus pudais sustegner!
Bun divertiment e grazia fitg!
La Tabla lavura ensemen cun suandat(a)s auturas ed auturs sin basa da freelance:
Autura LATABLA dapi avust 2016 - Annatina Nay, viva a Trun e Turitg, lavura sco graficra independenta, observadra en differentas situaziuns, savens sin viadi el tren, s'interessescha per carstgaus e lur raquintaziuns, rimna regurdientschas e muments per crear historias el tgau e sin pupi.
Autur LATABLA dapi avust 2016 - Benedetto Vigne è naschì en Italia (1951), creschì en Surses e viva dapi quarant’onns a Turitg. El scriva istorgias e chanzuns, el descriva suns e tuns e fa magari er in zic radio. De facto ha el scrit onns or recensiuns per la gasetta Tages-Anzeiger ed ha tgirà per RTR las emissiuns «La truvaglia» e «Las perlas». Ultra da quai fa el oz part da la gruppa da rock rumantscha-turitgaisa L_MAR.
Autura LATABLA dapi avuost 2016 - Uffanza ad Ardez , studi da romanistica comperativa, tudestg e rumantsch a Turitg, 2013-2017 translatura per il rumantsch en la Chanzlia federala a Berna, 2014-2016 redactura dal magazin da cultura Subkutan tar Radio Bern RaBe, sa participescha al Tavulin litterar dad RTR , dapi 2017 redacziun dal Chalender Ladin. Viva cun ses um e lur dus uffants a Uetikon.
Fundatura ed autura - creschüda sü a Tschlin in Engiadina Bassa. Davo la finischiun da la HTF a Cuoira ha'la lavurà 6 ons i'l marketing pro ün'agentura da viadis. Daspö il 2007 ingaschada sco assistenta pro üna banca.
Auturas LATABLA dapi november 2016 - Claudia Cadruvi ha 51 onns. Viola Nesa Pfeiffer ha 25 onns. Mamma e figlia scrivan omaduas gugent, la mamma sco schurnalista, la figlia sco columnista. Ellas studegian era omaduas, la mamma giurisprudenza e la figlia istorgia, germanistica e rumantsch. Omaduas han l’impressiun che l’agen rom da studi, saja il pli cool ed il pli impurtant. Malgrà che Viola Nesa n’abitescha betg pli a chasa, stattan mamma e figlia en stretg contact. Ellas communitgeschan stedi per email u whatsapp. Quai fan ellas era per LATABLA sut il titel „mamma dumonda figlia“ u „figlia dumonda mamma“.
La GiuRu (Giuventetgna Rumantscha) emprova da promover contacts tranter la giuventetgna da las tschintg differentas regiuns rumantschas e da la bassa. Ella porscha a giuvnas Rumantschas e giuvens Rumantschs raps, communicaziun ed agid per la realisaziun d’in project cultural rumantsch. La GiuRu è uniun affiliada a la Lia Rumantscha e po trametter quater delegads a las radunanzas generalas. Entant che la GiuRu figurescha sco uniun tetgala per las uniuns da giuventetgna localas, è la YEN la uniun tetgala da las minoritads linguisticas da l’Europa.
Autura LATABLA dapi schaner 2017 - Romana Ganzoni (*1967) es autura da Scuol. Ella lavura e viva a Schlarigna. Raquints, poesias, essais, columnas. Seis prüm cudesch cumparü in marz 2017 pro Rotpunkt, Turich, ha nom "Granda Grischun“.
Autura LATABLA dapi avust 2016 - Dominique Dosch (21) è carscheida se a Tinizong. Gio da pitschna anse ò‘la invento gugent istorgias, uscheia tg’ella è sa participada a diversas occurenzas da screiver rumantschas. Igl onn 2013 è nia publitgia igl sies roman da fantascheia “Sindoria” dalla Chasa Editura Rumantscha. Ossa abitescha ella a Friburg e fò en studi da psicologia, pedagogia e rumantsch.
Autur LATABLA dapi december 2016 - Mario Pacchioli (*1981 en Surselva) ei musicist ed actur da teater. Suenter haver absolviu il seminari da scolasts a Cuera, sededichescha el cumpleinamein alla musica. Sco collaboratur liber scriva el dapi il 2011 ils “Impuls" per il Radio Romontsch. Oz viva e lavura Mario Pacchioli a Paris sco actur da teater e musicist. (infos: www.mariopacchioli.com)
Autura LATABLA dapi avust 2016 - Fadrina Hofmann es creschüda sü a Scuol e viva hoz darcheu cun sia famiglia quia. Ella ha stübgià scienza da medias e comunicaziun, schurnalissem e rumantsch a l'università da Friburg. Daspö 2009 è'la redactura pro "Die Südostschweiz". Ella ha publichà plüs cudeschs e diversas istorgias.
Autur LATABLA avust e settember 2016 - naschì e creschì si a Laax en Surselva, scolas e studis a Cuira, Milaun, Turitg e Friburg. Stà en set onns main che quindesch dis ad alp. Ama la mar e la cuschina taliana.
Autura LATABLA, october 2016 - Anna Mengiardi, oriunda dad Ardez, viva ad Ins i'l chantun da Berna. La stà è'la in turnea culla cumpagnia da teater Stradini e dürant il rest da l'on dà'la scoula, as partecipescha a differents progets o viagia pel muond intuorn.
Dad Annatina Nay - Alternativ, melancolic e fin. Cun quels treis cavazins descriva la cantautura Ursina Giger sezza sia musica. Ella fagess mai musica da Heavy Metal e luvrass era...
Da Romana Ganzoni - Uossa suna rivats a Landquart. Il figl da 12 ons dumonda a la mamma, scha quist „village“ plain roba plü bunmarchada, plain marcas, plain „labels“, plain prodots...
Da Silvana Derungs (DRG) – La lingua rumantscha è ritga, uschè ritga che nus pudessan atgnamain ans servir pli savens da sias bellezzas e ritgezzas – e da tut sias...
Da Benedetto Vigne - Ils dus albums «Pet Sounds» e «Revolver» cumpleneschan lur 50vel anniversari. Els valan sco capolavurs da la musica pop. Benedetto Vigne declera pertge.en fonoteca charezzas e...
Da Benedetto Vigne - Poesias romontschas e tuns classics franzos? Co che quai funcziuna, demussa l’album «Remas» da Mario Pacchioli. Luxuriusa ed illustra sa preschenta l’ovra musicala «Remas» da Mario Pacchioli, in...
Da Benedetto Vigne - Chantautur ladin Curdin Nicolay briglescha finalmain cun ses primalbum «Silips e furmias». Ina recensiun. Crudà en ureglia era Curdin Nicolay avant diesch onns sin la cumpilaziun...
Da Benedetto Vigne - Il nov album da la chantautura sursilvana è in invit al cor. «You Have My Heart» – il titel dal nov album dad Ursina, quasi ses...


text:
Questa varianta preveda tranter auter da betg renovar la pendiculara da Cassons. Realisticamain saja quai la suletta varianta pussaivla. Quai mussian era las posiziuns da las uniuns per ambient e dals differents uffizis chantunals e federals.
Per entschaiver la planisaziun detagliada, dovri in credit da planisaziun da frs. 400’000.-. La mesadad da quest credit vegnia pajà da l’Arena Alva.
La votaziun davart quest credit vegn ad esser il settember. Ina argumentaziun detagliada per questa decisiun suondi cun il messadi per la votaziun.


text:
Grenchen
Grenchen a l'è un cumün svizzer del distret de Lebern. in del Canton Suleta. Al gh’ha pressapoch 16173 abitant e una süperfiss de 26.08 km², e al se tröva a una altitüden de 451 meter sura al livel del mar.
El cumün de Grenchen a l'è tacaa ai cumün de Arch (BE), Bettlach, Büren an der Aare (BE), Court (BE), Lengnau (BE), Romont (BE), Rüti bei Büren (BE), Selzach.
Ligam de föra[Mudifega | mudìfica 'l sorgènt]
- Grenchen (Todesch) official website
- Grenchen in Todesch, Franzes e Italian in ligna al Dizionari Stòrigh da Svízzera.
- Bachtelen-Bad in Todesch, Franzes e Italian in ligna al Dizionari Stòrigh da Svízzera.
- Media relaa a Grenchen su Wikimedia Commons


text:
Primm minister
El primm minister l'è 'l capo del governo de 'n Stat, se la carega l'è separada da quella del capo del Stat.
In la pupart di cas l'è on primus inter pares e 'l pò vess scernuu in di maner different: Per esempi in Italia e Francia l'è nominaa dal President de la Republega, in Svezia dal President del Parlament.
Comun a squasi tucc i sistema cont el primm minister l'è l'avègh besogn de la fiducia del Parlament, che però el pò vess limitaa domà al primm minister o estenduu a tutt el sò governo.


text:
Heinrich Böll, in cristian e catolic critic
- Dumengia, 17.12.2017, 8:06
-
Emprima emissiun:
- Dumengia, 17.12.2017, 8:06, RTR
Il scrivent tudestg e purtader dal premi Nobel per litteratura pudess festivar quest onn ses 100avel anniversari.
Heinrich Böll è cunzunt enconuschent per sias descripziuns da la Germania suenter la guerra, in pajais destruì ed en muschna. Betg mo las citads ed ils vitgs èn en muschna, mabain er la vita dals umans. E gist questas vitas, quests umans interesseschan il pli fitg il scrivent. En l'emissiun da Vita e cretta ans focusain nus plitost sin la religiun – en si'ovra ed en sia atgna vita. Malgrà enragischà en la religiusadad cristiana e catolica, era Heinrich Böll in catolic stinà ed in cristian critic. Critic era el envers il clerus e l'instituziun baselgia, ma betg envers ils umans da bun cor e da buna voluntad.
Contribuziuns
-
Pled sin via da Fadri Ratti


text:
Corylus avellana
Ol Corylus avellana (in Bergamàsch Nisöl o ach Còler[1]; en Bresà: Nisöl, Nisöla, Nösöl o Nösöla; in Lumbard Ucidental Pianta di nisciöl), specie de la faméa di Betulaceae, lè ü boscàl ólt fina a 5/6 méter, che l' vé da l'Euròpa e da l'Asia Minùr e l' crès selvàdech da la pianüra fina ai 1.300 méter.
Fòie[Mudifega | mudìfica 'l sorgènt]
Lónghe fina a 12 ghèi, i è piö o méno tónde, ma con öna bèla pónta che la signa fò e i è pò 'mpó a cör a la base; l'órlo l'è dò ólte dentàt (l'gh'à dò ùrdegn de décc). Sura i è érde, sóta i è piö ciare e 'mpó peluse.
Fiùr[Mudifega | mudìfica 'l sorgènt]
Ol Corylus avellana l'è monòich, cioè 'l gh'à di fiùr dóma mas·cc e di fiùr dóma fèmina sö la stèsa pianta. Piö che de fiùr gh'è de parlà de 'nfiurescènsa, ön insèma de tace fiùr.
L'enfiurescensa mas·cc del nisöl l'è öna sórt particulàr de spiga, l'è ön spiga che la pènt in zó 'nvèce de sta sö drécia come 'n del formét e l'è ciamada amènt. L'è zalda, lónga 'nfina a dés ghèi e la böta ü bèl tòch prima di fòie, de spès zamò 'n zenér i amèncc i è zamò bötàcc.
La 'nfiurescensa fèmina la sömèa a ü böt, l'è picinìna e la gh'à 'n sima ü ciöf rós.
Fröcc[Mudifega | mudìfica 'l sorgènt]
I fröcc (i nisöle) i si a maia, i è grande piö o méno 2/3 ghèi, i gh'à 'l sò gös de lègn de spàca per tirà fò l'arma.
Ol Nisöl de Dalmasia e 'l Nisöl de Costantinopoli[Mudifega | mudìfica 'l sorgènt]
Ol Nisöl l'è mia de confónt col Nisöl de Dalmasia, 'l Corylus maxima e gnà col Nisöl de Costantinopoli, ol Corylus colurna che i è dò ótre spéce ach se 'mpó i ghe sömèa al Nisöl.
Riferimèncc[Mudifega | mudìfica 'l sorgènt]
- ↑ I quaderni del Parco, Vol.9 - Le piante selvatiche commestibili. Consorzio Parco Oglio Nord


text:
Gieus olimpics a Pyeongchang IOC resta dir: 15 Russas e Russ èn sclaus da Pyeongchang
Il comité olimpic internaziunal resta dir en il scandal da doping: 15 atletas ed atlets da la Russia na dastgan betg sa participar als gieus olimpics a Pyeongchang en la Corea dal sid.
13 atlets e 2 trenaders na dastgan betg ir a Pyeongchang als gieus olimpics d'enviern. Tenor il comité olimpic internaziunal han els fatg part al sistem da doping ch'era vegnì a la glisch suenter ils gieus olimpics a Sotchi (2014).
Quai ha decidì ina cumissiun independenta, schegea che la dretgira internaziunala da sport aveva anc annullà in scumond per l'entira vita da questas ed ulteriuras persunas. Tranter ils atlets russ èn nums prominents sco per exempel ils olimpionics Alexander Legkov (passlung) ed Alexander Tretjakow (skeleton).
Gia oravant aveva la cumissiun decidì che 169 atletas ed atlets russ dastgan sa participar als gieus olimpics che cumenzan venderdi a Pyeongchang en la Corea dil sid. Quai però cun bandiera neutrala, senza imni e sco «atlets olimpics da la Russia».
RR novitads 06:00


text:
Il directur general da l’interpresa ha ditg, che la situaziun sin il martgà saja fitg difficila tuttina haja l’interpresa pudì sa mantegnair bain. Surtut la collavuraziun restrenschida cun ils partenaris en l’Uniun europeica UEhajan engrevgià lavur.
Senza cunvegna per electricitad na po la Svizra betg sa colliar cun il martgà da l'UE. Tras quai che la Svizra na tgutga betg tar il martgà europeic, hajan flussiuns nunspetgadas strapatschà pli ferm che planisà las lingias ed ils transfurmaturs, ha communitgà Swissgrid. A vista curta prendia Swissgrid mesiras tecnicas.
A lunga vista possia la stabilitad da la rait dentant be vegnir segirada en il context europeic. Pervi da la collavuraziun pli mala cun l'Europa possian ins gestiunar pli pauc effizient la rait. Quai haja la finala consequenzas negativas sin ils custs per ils clients, uschia Swissgrid
RR novitads 09:00


text:
Pli baud vegniva fatg tschaiver cun schumbers e sgarellas per stgatschar l’enviern. Ozendi vegnan organisads tils da tschaiver accumpagnads da musicas e mascaradas. Persiflads vegnan cun ils costums e cun las mascras temas dal mintgadi.
La Carna Grischa al carnaval
A Domat, la chapitala dal tschaiver en il Grischun, exista dapli blers onns la gruppa “Hopa da Kiks”. Il 2015 aveva quella gruppa tematisà da gievgia grassa il scandal da charn en il Grischun. L’istoricher local Theo Haas aveva preschentà al Telesguard veglias fotografias da las bagordas da pli baud a Domat.
A Domat vegn fatg bagordas cun tgierp ed olma.
Il tschaiver en Tujetsch
Sisum la Surselva en Val Tujetsch han ils tils da tschaiver tradiziun. Cun grond engaschi sa participeschan las scolas cun differents motivs al til. Accumpagnads vegnan ils scolars e las scolaras da bleras guggas cun paucas e trumbettas. En Tujetsch aveva il Telesguard filmà il 1993 sper il til era ina gruppa da salamuira che crititgava las pendicularas sco vatga da latg.
Ir sco bagat davontier dil til ei per mei ina renconuschientscha.
Mascras da lain made in Domat
Sco bab da las mascras fatgas ord lain vala Albert Anton Willi (1873-1954) da Domat. La tradiziun d’entagliar mascras ord lain ha chattà ina cuntinuaziun. Il 2009 aveva il Telesguard visità Rico Sgier e Martin Wittwer en lur lavuratori da mascras da lain.
Jeu damondel magari il lenn sche quei seigi bien per el.
Trair schibettas a Danis-Tavanasa
Ina lunga tradiziun durant il temp da tschaiver è il far ed il trair schibettas. Quai usit è anc sa mantegnì en il Grischun en las vischnancas da Vaz-sut, Dardin e Danis-Tavanasa.
Ils scolars e las scolaras da Danis-Tavanasa avevan mussà il 1998 en l'emissiun Svizra Rumantscha, co els entagliavan las schibettas e co quellas vegnivan tratgas la saira d’ina plaunca giu.
Sch’ils buobs tilan mal las schibettas survegnan els neginas patlaunas da nus.
Il tschaiver antruras a Zignau
La cumpagnia da mats da Zignau organisava pli baud la saira dal mardi tschaiver. La truppa da tschaiver vegniva accumpagnada d’in arlechin e d’ina dunna veglia. Els gievan da chasa tar chasa. Il reporter Tista Murk cun sia emissiun Viagond cul microfon aveva laschà declerar il 1960 l’usit da tschaiver da Zignau.
La femna veglia simbolisescha la cureisma. Ella ha in paternos da truffels enturn culiez.
Il Telesguard aveva filmà il tschaiver a Zignau il 1985:


text:
Sco emprima partida da la citad ha la Partida socialdemocratica da Cuira nominà ses candidats per il cumbat electoral dal Cussegl grond da l’onn che vegn. Sper las tschintg deputadas e deputads ch’èn gia en il Cussegl grond
- Tina Gartmann-Albin
- Sandra Locher Benguerel
- Conradin Caviezel
- Andri Perl
- Beat Deplazes
candideschan da nov era:
- Silvia Hofmann
- Lukas Horrer
- Patrik Degiacomi.
Cun otg candidatas e candidats nominads vul la PS gudagnar in ulteriur sez en il Cussegl grond, communitgescha la partida.
L’emna passada avevan Christina Bucher-Brini e Jon Pult communitgà da betg pli candidar per il Cussegl grond.
RR novitads 10:00


text:
Al cumenzament da las lavurs era la punt cun il num Geierlay schizunt la pli lunga da l’Europa. Dentant datti en l’Austria ina ch’è anc in zic pli lunga. Tuttina porta in project da talas dimensiuns bleras sfidas per quels che construeschan ella.
Nagins problems tar la construcziun
La Crestageo da Cuira ch’è atgnamain spezialisada sin lavurs da protecziun encunter privels da la natira ha gudagnà la concurrenza per las lavurs da construcziun. Tenor David Baselgia da la Crestageo saja il know how per gronda part il medem tar la construcziun da punts pendentas. Perquai n’haja quai lura er quasi betg dà problems tar la construcziun sezza.
Cunzunt sfidas organisatoricas
Las pli grondas sfidas sajan stadas organisatoricas, uschia David Baselgia. Ina da las pli grondas - la differenza da cultura sin il bajetg. En Germania giaja tut pli ditg perquai ch’ils plans giajan anc tras pliras instituziuns dal stadi avant che cumenzar a bajegiar. En Svizra perencunter haja l’inschigner la responsabladad per ses plans.
L’autra gronda sfida eran ils blers aspectaturs che vegnivan da tuttas uras e senza retegnientschas a guardar sin il plazzal.


text:
Tarifa de viac: 1,50 Euro
ulà cumpré:
- tla curieres extraurbanes,
- tla lueges de venduda autorisedes,
- pra i automac dala chertes (per la ferates regiuneles),
- pra i automac de venduda tla curieres urbanes a Bulsan y a Maran.
Da adurvé per viages cun la curieres tl raion dla medema zona tarifera, p.ej. viages cun curieres urbanes tla ziteies de Bulsan y Maran, o cun cunliamënc citybus tla medemo luech.
Nia da adurvé per: viages cun la ferata tl raion dla medema zona tarifera.
La vel: 60 menuc dala prima cunvalideda y l ie puscibl mudé de plu mesuns de trasport tla medema zona tarifera.
Co cunvalidé: la cherta muessa unì cunvalideda canche n pëia via. L ie assé mëter la cherta tl cunvalidadëur


text:
Il minister da finanzas Ueli Maurer ha crititgà il cussegl d’administraziun da la banca Raiffeisen. L’auzament da la paja per 40% na saja en connex cun il cas da Pierin Vincenz betg propi sensibel, ha Maurer ditg a la gasetta Zentralschweiz am Sonntag. El na chapeschia betg questa decisiun. Las turbulenzas da la banca fetschian donn vid la fidanza da l’economia e la populaziun, ha ditg Maurer.
Protestà uffizialmain questa decisiun n'ha Maurer dentant betg. I na saja betg il pensum dal cussegl federal da sa maschadar en qua. Vinavant na vesa Maurer betg sbagls tar la surveglianza dal martgà da finanzas, FINMA.
RR novitads 12:00


text:
Tluses
Tluses, in ladin (tudesch: Klausen; talian: Chiusa; südtiroles: Klaasn; latin: Clausina), l'è un cumün in de'l mezz de la Val de l'Isargh in Südtirol, un 10 chilometer a süd de Barsenun. L'area de'l cumün la gh'ha dent anch i paesít Ferdign, Latzfons e Gürdun.
De vedè a l'è 'l Castel de Säben, vün di sit de peregrinagg püssee vegg e pö anca prim sit de'l Vescuaa de'l Tirol.
I prím abitant de'l sít eren popuj neulatin-retegh (i Ladin) e l'han ciamaa "Tluses". A gent insübrega/lunbarda chel "Tluses" chí a l'avarìa sunaa un puu 'ma "Giüsa": segund fenòmen lingüistegh atestaa, tl = g, la u la devegn ü, la s a la fin de la parola la burla giò e la e a la devegn a.
- Wikimedia Commons al gh'ha dent roba culegada a: Klausen, South Tyrol.


text:
Discussiuns davart la nominaziun
-
Verds per Moret – BDP per Maudet
En la Chasa federala èn stads ils ultims hearings per l'elecziun dal Cussegl federal.
-
Cassis vinavant favurit
Cun sustegn da la PPS en direcziun Cussegl federal.
-
PPS vul Ignazio Cassis
La maioritad da la fracziun PPS vuless il Tessinais en il Cussegl federal.
-
Successiun Burkhalter ed iniziativas
A Berna ha cumenzà la sessiun d’atun dal Parlament federal.
-
Promover il linguatg ed ina Svizra taliana unida
Ignazio Cassis duai era sa metter en per il Grischun talian en cas ch'el fa il pass en il Cussegl federal.
-
Moret è nominada uffizialmain per la successiun da Burkhalter
La PLD dal chantun Vad trametta Isabelle Moret en la cursa per la successiun da cusseglier federal Didier Burkhalter.
-
PLD propona sulettamain Ignazio Cassis sco nov cusseglier federal
Sco proponì da la direcziun da la partida liberal democratica èn ils delegads sa decidids per Ignazio Cassis sco sulet.
-
Successiun da Burkhalter: Jaqueline de Quattro vul candidar
La giurista da 57 onns vul candidar per la PLD dal chantun Vad per in sez en il Cussegl federal.
-
PLD vul proponer plirs candidats per il sez en il Cussegl federal
La presidenta da la partida liberaldemocratica Petra Gössi excluda ina candidatura cun mo in candidat.
-
Successiun da Didier Burkhalter – Laura Sadis vul
L'anteriura cussegliera guvernativa dal Tessin è sa declerada pronta da candidar sche la partida giavischa quai.
-
Successiun Burkhalter – Christian Vitta avess interess
Christian Vitta dal Tessin avess interess da davendar successur da Didier Burkhalter,
-
Ina dunna duai succeder a Didier Burkhalter
Quai giavischan ils Verds da la Partida liberaldemocratica.
-
Candidatura ord la Svizra tudestga per il sez da Burkhalter
Quai pretenda la cussegliera dals chantuns liberaldemocrata, Karin Keller-Sutter.
-
PLD vul ina candidatura da la Svizra latina
Per la successiun da Didier Burkhalter vul la PLD ina persuna d'indetificaziun e cun potezial da mobilisaziun.
-
Martin Schmid na vul betg
Quest sez en il Cussegl federal appartegnia a la Svizra latina, ha ditg Martin Schmid ad RTR.
-
Didier Burkhalter sa retira sco cusseglier federal
Il minister da l'exteriur Didier Burkhalter sa retira sco cusseglier federal sin ils 31 d’october da quest onn.


text:
Le Corbusier
- Mesemna, 11.10.2017, 8:40
-
Emprima emissiun:
- Mesemna, 11.10.2017, 8:40, RTR
El è naschì il 1887 sco Charles-Édouard Jeanneret-Gris a La Chaux-de-Fonds e vala sco in dals architects cun la pli gronda influenza en il 20avel tschientaner.
El è dentant betg be stà architect mabain er designer. Ses stil è fitg classic e cun lingias cleras. Tranter auter ha el er construì il bajetg dal museum naziun d'art dal vest a Tokyo. Ses bajetgs valan sco fitg puristics. I ha dentant er dà critica pervi da ses stil, i dat schizunt il maini che ses bajetgs destrueschan il maletg da la citad.


text:
Michael ha 50 onns ed è pur a Donat, plinavant è el commember dal Cussegl grond e schef da fracziun da la Partida burgais-democratica (PBD).
Sper la scola èn ils meds da massa bain ils elements ils pli essenzials per il mantegniment e la promoziun da la lingua rumantscha.
Plinavant sa midian ils meds da massa il mument fitg, en spezial er ils rumantschs, uschia Michael. El sa legria da sa participar activamain al project «Medias rumantschas 2019».
Michael succeda a Martin Gabriel
Suenter stgars quatter onns dat Gabriel giu il presidi dal cussegl da fundaziun da l’ANR. El aveva surprendì il post da Jon Domenic Parolini, ch’era vegnì elegì lura, pia il 2014, en la regenza. Avant in onn è Gabriel vegnì elegì sco secretari general da la Lia Rumantscha. Sinaquai aveva el gia annunzià da smetter il post da presidi. Sco soluziun transitorica è el restà en uffizi fin uss.
Las lavurs per salvar La Quotidiana sajan stadas las pli marcantas durant ses temp d’uffizi. Gabriel resta en il cussegl da fundaziun da l’ANR, quai sco represchentant da la Lia Rumantscha.
RR novitads 12:00


text:
Il podest
- 1. Aksel Svindal (No) 1:40,25
- 2. Kjetil Jansrud (No) + 0,12 secundas
- 3. Beat Feuz + 0,18 secundas
Otg onns suenter ses emprim aur olimpic en il super-G a Vancouver gudogna Axel Svindal cun 35 onns aur en la cursa rapida a Pyeongchang. Il Norvegiais, ch'è adina puspè stà blessà, curunescha cun questa victoria sia carriera. Dasper ils dus titels olimpics ha Svindal era gudagnà tschintg medaglias d'aur tar campiunadis mundials. L'ultima avant tschintg onns.
Ses cumpatriot Kjetil Jansrud ha procurà per ina victoria dubla norvegiaisa. Jansrud è campiun olimpic en il super-G da Sotschi il 2014. En la cursa rapida da Sotschi è Jansrud vegnì terz. Lura anc davos l'Austriac Matthias Mayer ed il Talian Christof Innerhofer che n'han oz gì nagina schanza sin ina medaglia.
Feuz sin il podest
Il campiun mundial actual e leader da disciplina actual Beat Feuz gudogna per la Svizra la segunda medaglia als gieus olimpics en la Corea dal Sid. En ina cursa stretga perda el 0,18 secundas sin il victur e be 0,06 secundas sin il segund. Envers SRF ha Feuz ditg ch'el na sa sentivia betg propi bain durant la cursa. La raschun saja stada la naiv ch'eria pli glischnusa che durant ils trenaments.
Ils ulteriurs Svizzers
- 13. Mauro Caviezel + 1,61 secundas
- 21. Marc Gisin +2,57 secundas
- 33. Gilles Roulin + 3,63 secundas
Ils ulteriurs Svizzers n'han betg propi pudì persvader en la cursa roiala. Meglier è stà Mauro Caviezel sco 13avel.
Il proxim program
Suenter che pliras cursas han stuì vegnir spustadas pervi dal ferm vent, suonda uss in culp suenter l'auter. Gia il venderdi è il super-G dals umens sin il program. La cursa è tranter ils dus percurs dal slalom da las dunnas.
RR novitads 06:00


text:
Infurmaziuns per Vus!
Sin las paginas suandantas As lessan nus infurmar davart ils aspects essenzials da la psicoterapia.
La qualitad ed ils dretgs da las pazientas e dals pazients èn per nus fitg impurtants.
PsicoterapeutAs qualifitgadAs han il dretg da far la diagnosa e l’indicaziun e da tractar independentamain tut las malsognas, per las qualas è inditgada ina psicoterapia tenor la teoria scientifica renconuschida. Els èn obligads da consultar in medi/ina media, sch’il stadi da sanadad dal pazient/da la pazienta pretenda ina visita u in tractament medical. L’activitad da las terapeutas e dals terapeuts duai sa limitar a quels secturs, per ils quals els èn scolads.
Ils commembers da l’AGP satisfan a questas pretensiuns ed han ina permissiun chantunala da pratitgar lur professiun independentamain en il Grischun.
L’AGP ha oz passa 30 commembers ch’èn activs sco psicoterapeutAs independentAs u sco emploiadAs en instituziuns chantunalas.


text:
Cun sustegn da l'aviatica militara russas hajan las truppas attatgà posiziuns da rebels en il vest dal pajais. Las attatgas sajan sa drizzadas a la planira da Ghab, ina planira strategicamain impurtanta, quai communitgescha il Post d'observaziun per dretgs umans da l'opposiziun siriana. En questa regiun na sa chattan nagins cumbattants da la gruppa da terror Stadi islamic.
L'armada da la Siria discurra d'ina offensiva gronda per deliberar il territoris ch'èn sut la controlla da rebels.
RR Novitads 08:00


text:
Târgu Mureș
Târgu Mureș (Marosvásárhely in ungheres; Neumarkt am Mieresch in todesch; Novum Forum Sicolorum in latin) l'è ona città de la Romania.
Ghe viven pussee de 145.000 personn.
Cuntegnüü
Geografia[Mudifega | mudìfica 'l sorgènt]
Târgu Mureș la se troeuva in del centro del paes, in de la region de la Transilvania. L'è 'l capploeugh del distrett de Mureș.
Storia[Mudifega | mudìfica 'l sorgènt]
L'archeologia la gh'ha mostraa che gh'è de la gent che la viveva in la zona giamò al temp de l'Età del Bronz.
El primm document che 'l parla de la città a l'è del 1332. La partegniva al regn d'Ungheria.
El re d'Ungheria Sigismond el gh'ha daa, in del 1445, el diritt de organizzà fer e mercaa. In del 1482 el re Mattia Corvin l'ha fada 'gnì ona città regal.
Fina al 1616 la se ciamava Székelyvásárhely. In del 1754 l'è vegnuda la sede de la Cort Suprema de giustizia de la Transilvania, e lì l'è scominciada la soa cressida. In del 1786 l'è nassuda la prima tipografia.
Anca se l'eva ona città piena de ungheres, Târgu Mureș l'è stada, in del Vottcent, vun di centri de la nassida del patriottismo transilvan e romen. Vun di eroi de la Revoluzion del 1848, Avram Iancu, el lavorava 'me avvocatt proppi lì.
Dopo de la I Guerra Mondial Târgu Mureș l'è passada a la Romania, e tra i dò guerr l'ha cognossuu on gran desvilupp economegh. L'è tornada a l'Ungheria tra el 1940 e 'l 1944.
Sotta el comunismo Târgu Mureș l'è vegnuda el centro industrial de la region, tant l'è che dopo de la fin del regimm gh'è staa di bei problema economegh, e anca sconter tra la comunità romena e quella ungheresa.
In romen l'è stada cognossuda anca 'me Mureș-Oșorhei (calch del nomm ungheres) e Tîrgu Mureș (con la veggia grafia).
Popolazion[Mudifega | mudìfica 'l sorgènt]
In del 1910, el 89% de la popolazion a l'era ungheres.
Al dì d'incoeu la situazion l'è on poo mudada:
- 50% romen.
- 45% ungheres.
- 2,5% zingher.
- 2,5% alter (anca todesch).


text:
Alt Milanes
L'Alt Milanes a l'è on territòri de la Lombardia nòrd-occidental che 'l comprend ona zòna spartida tra la provincia de Milan, quella de Còmm e quella de Vares. La correspond in bòna part a la region del Sever. I sò center principai a hinn Busti Grand, Legnan, Gallaraa, Sarònn, Parabiagh, Sest e Tradaa.
Comun de l'Alt Milanes[Mudifega | mudìfica 'l sorgènt]
Busti Grand, Legnan, Gallaraa, Sarònn, Parabiagh, Cassan Magnagh, Nervian, Somma, Tradaa, Samaraa, Castellanza, Scerr, Rescaldina, Bust Piccol, Cardan, Carònn Pertusella, Canegraa, San Giòrg, Lonaa Pozzol,Olgiaa, Fagnan, Castan, Ubòld, Gerenzan, Cislagh, Vergiaa, Inverun, Pojan, Magnagh, Cuggiòn, San Vittor, Cairaa, Turbigh, Corbetta, Cesan Boscon, Mozzaa, Ferno, Origg, Villa Cortesa, Marnaa, Carnagh, Solbiaa Olòna, Arconaa, Casoraa Sempion, Albizzaa, Vanzaghell, Gòrla Maggior, Gòrla Minor, Besnaa, Cavaria con Premezz, Ieragh cont Oragh, Casorezz, Dairagh, Arsagh, Robecchett cont Indun, Oggiòna San Steven, Buscaa, Angera, Lonaa, Solbiaa Arno, Locaa, Bernaa, Carbonaa, Golasecca, Castel Sever, Gornaa, Castion, Nosaa, Vizzoeula, Sest, Tain, Cadrezzaa, Usmaa, Mercall, Mornagh, Sumiragh, Comabbi, Ares, Cesaa, Solee, Cerian, Cojaa, Misint, Lazzaa, Lainaa, Garbagnaa.


text:
A la conferenza da segirtad a Minca vegnan er ils Stadis Unids ad esser represchentads: Donald Trump trametta ses dus cussegliaders militars ils pli auts vers la Germania. Numnadamain il minister da defensiun James Marris ed il cussegliader da segirtad Herbert Raymond McMaster. En il center da l'inscunter stat il conflict en la Siria ed ulteriuras crisas en l'Orient Proxim e l'orient damez.
Sche la chanceliera tudestga Angela Merkel vegn ad esser preschenta a la conferenza da segirtad che cumenza ils 16 da favrer na san ils organisaturs anc betg.
Regiun da crisa bain represchentada
Tenor ils organisaturs vegnia quest onn er la regiun da crisa ad esser represchentada nunusitadamain bain a la conferenza da segirtad. Il president dal ministeri da l'Israel Benjamin Netanjahu, represchentants dals Palestinais e da l'opposiziun siriana vegnan spetgads. La Tirchia vegn ad esser represchentada dal president dal ministeri Binali Yildirim e dal minister da l'exteriur Mevlüt Cavusoglu. E per la Russia ch'è involvida en conflicts cun l'Ucraina e la Siria èn il minister da l'exteriur Sergej Lawrow ed il diplomat Sergej Kisljak s'annunziads.
RR novitads 14:00


text:
I guarda ora meglier ch’avant trais mais per la Banca naziunala svizra (BNS). Dentant è la perdita sut il stritg anc adina fitg auta: En il terz quartal ha la Banca naziunala fatg in gudogn da 16,2 milliardas francs. Quai grazia als gudogns ch’ella ha fatg cun sias vastas reservas da valutas.
Cunquai ch’ella ha dentant nudà l’emprim mez onn ina perdita da record da 50 milliardas francs suenter ch’ella ha abolì il curs minimal dal franc svizzer envers l’euro, resulta anc adina ina perdita da 33,9 milliardas francs per la BNS suenter ils emprims 9 mais da quest onn.
Ussa dependa tut da l’ultim quartal. Cuntinuescha quella tendenza, ston ils chantuns quintar da survegnir nagins daners da la Banca naziunala quest onn.
RR novitads 09:00


text:
Davent dals 17 enfin ils 24 da fenadur ha lieu la 21avla emna da chor a Breil. Suenter che Paul Steiner ha organisà e manà quell'emna ils ultims 20 onns, ha Roger Widmer surpiglià quest onn per l'emprima giada la batgetta.
Roger Widmer è oriunds da Wetzikon el chantun Turitg ed ha studegià chant a la scola auta da musica a Turitg. El lavura sco solist, scolast da chant e dirigent ed è in dals tenors da la gruppa "I Quattro". L'emna da chor a Breil è per el insatge tut spezial – betg mo pervia dal chant, mabain era perquai che la gruppa passenta l’entira emna en il medem vitg. Sper las emprovas da chant datti numnadamain era in program accumpagnant cun excursiuns ed activitads sportivas.
Glina e notg
Il motto da sia emprima emna da chor è “Glina e notg”. Quest tema saja sa sviluppà ord ina idea per il program accumpagnant. Cura ch’el eri vi da rimnar ideas per quai program, ha Roger Widmer vis, ch’i è glina plaina durant l’emna da chor.
El ha decidì d’organisar ina spassegiada da glina plaina e studegià, tge chanzuns ch’el pudess chantar durant quella spassegiada. Uschia è l’idea creschida e la finala saja quai daventà il tema da l’emna da chor.
RR actualitad 07:00


text:
Er l'onn 2017 ha l'acziun «2x Nadal» rimnà victualias e products d'igiena. Totalmain èn 48'300 pachets vegnids ensemen. Quai èn considerablamain pli pauc pachets che l'onn passà (66'000 pachets).
Ils organisaturs da l'acziun, decleran quai suandantamain: Pervia da la repartiziun dals firads sin ils dis da l'emna hajan ins pudì prender encunter ils pachets durant pli pacs dis.
Pachets online
Ins ha gì la pussaivladad da sustegnair il project en duas modas: U cun far in pachet cun victualias che laschan tegnair e products d'igiena, u cun trametter in pachet online.
Da la purschida online han 1'700 donaturs fatg diever. L'avantatg dal pachet online è ch'ils products vegnan cumprads avantlieu. Ins po damai spargnar lung transports ed uschia er custs. E vitiers vegn er gist l'economia indigena sustegnida.
RR novitads 16:00
Acziun «2x Nadal»
Cun l''acziun vulanl la SRG SSR, La Posta, il Coop e la Crusch Cotschna gidar persunas ch'èn per exempel attempadas e che vivan sulettas, ubain er uffants che vivan en chasas d'uffants. Ils pachets vegnan repartids en Svizra ed en l'ost da l'Europa. L'acziun dal 2017 ha gì lieu per la 21avla.


text:
La radunanza communala da Grüsch ha la mesemna saira approvà unanim il quint annual 2017. Quel serra cun in gudogn da radund 200'000 francs. Il gudogn da 218'000 francs sa resulta tar entradas da var 10 milliuns francs. Las investiziuns nettas da l'onn passà en l'autezza da passa 420'000 francs, ha Grüsch pudì finanziar cumplainamain cun agens meds.
Era approvà unanimamain han ils da Grüsch il quint dal consorzi da scola Grüsch/Seewis. Plinavant ha il suveran da Grüsch approvà senza cuntravusch in credit d'in mez milliun francs per sanar il Schwenditobel.
RR novitads 09:00


text:
Suzanne von Blumenthal – 20 onns per ina psichiatria averta
- Dumengia, 23.4.2017, 9:03
-
Emprima emissiun:
- Dumengia, 23.4.2017, 9:03, RTR
Suzanne von Blumenthal ha marcà la psichiatria en il Grischun ils davos 20 onns sco anc paucs. Sco schefmedia da la clinica Beverin a Cazas e manadra dals servetschs psichiatrics dal Grischun PDGR è ella s'engaschada per ina psichiatria pli averta.
Suzanne von Blumenthal ha laschà stgarpar giu mirs enturn la clinica e – il pli impurtant – en ils chaus. Ella ha accumpagnà la sanaziun totala da la clinica Beverin, dad in cumplex istoric ad in'instituziun averta e moderna. Ella ha bajegià or ils servetschs psichiatrics en las valladas ed introducì la medischina cumplementara en la psichiatria dal Grischun. Dacurt ha Suzanne von Blumenthal bandunà sias funcziuns per sa deditgar al svilup d'ina nova metoda, la logosintesa. La Marella fa cun ella ina spassegiada tras il Beverin e guarda enavos sin l'istorgia da la psichiatria dal Grischun.
Redacziun: Christina Caprez


text:
Sonda, ils 10 da mars, ha il president da l’Arena da skis Andermatt – Sedrun Samih Sawiris avert uffizialmain la colliaziun. Plirs giasts, tranter auter Bernhard Russi, Marc Girardelli e la cussegliera guvernativa da l’Uri Heidi Zgraggen, èn stads preschents e vegnids fin a la staziun da muntogna dal Schneehüenerstock. E suenter èn intgins dad els ì cun skis fin al pass da l’Alpsu sin ina pista marcada, dentant betg preparada.
Ins na po betg bajegiar hotels da tsching stailas sch'ins ha ina offerta da skis da pauc valita
Per l’investider egipzian Samih Sawiris èsi impurtant ch’ils dus territoris da skis èn colliads. Ins na possia betg bajegiar hotels da tschintg stailas e grondiusas abitaziuns e chasas sch’ins haja ina offerta da skis da pauca valita. El è era vegnì fin a la staziun da muntogna dal Schneehüenerstock, schegea ch’il docter haja scumandà ad el dad ir cun skis pervia da l’operaziun al meniscus. El giaja dapi 40 onns cun skis; ed el saja vegnì siadora, perquai ch’el haja stuì spetgar 10 ubain 11 onns sin il di dad oz.
Duas culturas èn colliadas
Per Bernhard Russi va in siemi en vigur. Uss haja quest territori da skis ina plivalur, perquai che duas culturas e dus linguatgs sajan colliads, ins haja ina gastronomia fitg differenta e per part hajan ins era autras relaziun da l’aura. Quai possia esser positiv per omaduas regiuns.
Porscher tut als giasts
Il directur da l'Andermatt-Sedrun Sport SA Silvio Schmid di ch’i saja in di spezial per el. Mo i manchia anc la colliaziun definitiva ch’ins possia era vegnir ensi. Cun il territori autalpin sin ina autezza da 2'600 meters possian els porscher tut als giasts en l’Arena da skis Andermatt-Sedrun, saja quai per quels che cumenzan ad ir cun skis sco era per quels che vulan ir fin al Schneehüenerstock ubain sin 3'000 meters sin il Gemsstock.
Tranter ils giasts era l’anteriur skiunz da professiun Marc Girardelli. Sco el ha ditg ad RTR saja el vegnì, perquai ch’el appreziescha Bernhard Russi e perquai ch’i saja in fitg bun territori da skis.
Acceptà fusiun da las pendicularas
A la radunanza generala da la Andermatt-Sedrun Sport SA ASS sonda, ils 10 da mars 2017, han ils acziunaris approvà il contract da fusiun tranter las duas pendicularas. Gia ils 13 da december aveva la ASS suttascrit il contract cun la Andermatt Gotthard Sportbahnen AG e las Sedrun pendicularas SA.
2012 aveva la ASS suttamess ina offerta publica d’acquistar las duas pendicularas. Tenor il contract da fusiun transfereschan quellas tut las activas e passivas cun vigur retroactiva per ils 1 d’october 2017. Ils acziunaris da minoritad da las pendicularas d’Andermatt survegnan per ina aczia 6.30 francs ed ils acziunaris da minoritad da las pendicularas da Sedrun survegnan 180.65 francs. La Andermatt-Sedrun Sport SA desista dad ina indemnisaziun per sias aczias tar las duas pendicularas.
Cun il contract da fusiun e la registraziun en il register da commerzi vegnan las duas pendicularas schliadas e stizzadas en quest register. La Andermatt Swiss Alps SA posseda 73.88% da las vuschs da las aczias da la Andermatt-Sedrun Sport SA.
Sawiris resta president
Ils commembers dal cussegl d’admininstraziun èn vegnids reelegids: Samih Sawiris resta president; ulteriurs commembers ch'èn enavant en uffizi: Yvonne Baumann, Pancrazi Berther, Renato Decurtins, Franz Egle, Bernhard Russi, Matthias Ernst Jäggi, Franz-Xaver Simmen ed Adrian Murer. Nov commember è Marcel Christen.
Plinavant ha la radunanza approvà il rapport annual ed il quint 2016/17. Quel serra cun ina sperdita da 5’007’535 francs.
RR actualitad 07:00


text:
Ella saja impurtanta per noss’economia e saja in stausch d’innovaziun, manegia l'interprendider ed anteriur cusseglier naziunal dils verd-liberals, Josias Gasser. El cusseglia perquai da dir gea a l'iniziativa per l’abandun da l’energia nucleara ed uschia dar in ferm signal a l'economia ch'ins veglia ton pli spert extender las energias regenerablas – quai che fiss era bun per il Grischun. Vitiers vegnia ch’ins possia cun in gea a l’iniziativa era minimar ils ristgs d’in accident nuclear, che creschi cun la vegliadetgna da las ovras. «Avant onns tschantschavan ins anc che las ovras atomaras sajan 40 onns en funcziun. Suenter hai lura gì num 50 onns ed ussa discurr’ins schizunt gia da 60 onns», uschia Gasser. «I sto bain esser che la segirtad vegn sco emprim.»
«Caos regia be tar in na»
Caos en il sectur d'electricitad svizzer na dettia quai insumma betg cun dir gie a l'iniziativa dals verds, sco quai ch'ils adversaris pretendian, manegia Josias Gasser. Era betg cun prender davent da la rait trais da las tschintg ovras atomars en Svizra schon l'auter onn sco quai che l'iniziativa pretenda. «Il mument vegn producì pli pauca energia nucleara che quai ch'i fiss il cas l’auter onn tar in gea a l’iniziativa per l’abandun da l’energia nucleara», uschia Gasser. «Pertge tant Leibstad sco era Beznau I n'èn betg vi da la rait il mument ed i funcziunescha tuttina.» Quellas duas ovras atomaras furneschian numnadamain bun la mesadad da l'electricitad atomara producida en Svizra. «In chaos regia be, sche mintga gestiunari po laschar en funcziun sia ovra atomara uschè ditg ch’el less, sco quai ch’igl è il mument il cas», manegia Gasser.
Dar in cler segn per energias regenerablas
Natiralmain stoppian ins fin in tschert punct era importar dapli electricitad. Quai saja dentant per gronda part electricitad d'agens concerns ch'han investì en energias regenerablas en l’exteriur. Energia atomara ni da cotgla vegnia mo ad esser ina fitg pitschna part da l’electricitad che vegnia importada.
Arguments grischuns cunter l'iniziativa
Il comité grischun cunter l'iniziativa per l’abandun da l’energia nucleara preschenta, gievgia ils 10 da november, ses arguments daco ch'il suveran duess dir na a l'iniziativa.
RR novitads 12:00


text:
raesent in volutpat magna. Morbi nec lacus lorem. Curabitur in hendrerit diam, at feugiat lacus. Vestibulum rutrum ornare. raesent in volutpat magna. Morbi nec lacus lorem. Curabitur in hendrerit diam, at feugiat lacus. Vestibulum rutrum ornare. raesent in volutpat magna. Morbi nec lacus lorem. Curabitur in hendrerit diam, at feugiat lacus. Vestibulum rutrum ornare.
raesent in volutpat magna. Morbi nec lacus lorem. Curabitur in hendrerit diam, at feugiat lacus. Vestibulum rutrum ornare. raesent in volutpat magna. Morbi nec lacus lorem. Curabitur in hendrerit diam, at feugiat lacus. Vestibulum rutrum ornare.
raesent in volutpat magna. Morbi nec lacus lorem. Curabitur in hendrerit diam, at feugiat lacus. Vestibulum rutrum ornare. raesent in volutpat magna. Morbi nec lacus lorem. Curabitur in hendrerit diam, at feugiat lacus. Vestibulum rutrum ornare. raesent in volutpat magna. Morbi nec lacus lorem. Curabitur in hendrerit diam, at feugiat lacus. Vestibulum rutrum ornare.


text:
La via da Munt è vegnida concepida e bajegiada ils onns 50. Sco Renaldo Lutz, il mainaproject da l'Uffizi da guaud e privels da la natira di, era questa via adattada per char e chaval. Il svilup dals vehichels, saja quai en il sectur forestal, mo er en il sectur da l'agricultura, saja stà grond. Uschia sajan las maschinas era vegnidas bler pli grondas. Cun questas na pudevan ins betg pli en il guaud.
Cultivar guaud ed aclas
Tenor il president communal Dumeni Tomaschett èsi gist perquai era fitg impurtant che la via vegn sanada e schlargiada: «Nus avain qua in guaud da protecziun che sto vegnir tgirà. Far quai be cun il helicopter na po la vischnanca betg sa prestar a lunga vista». Latiers vegnia quai ch'era ils purs possian vegnir cun lur maschinas tar lur aclas e la via daventia insumma per tuts pli segira.
Il schlargiament è dentant era ina sfida. Per betg laschar explodir ils custs è vegnì decidì da laschar dapertut, nua ch'igl è pussaivel, ils mirs sura da la via. Schlargià vegn uschia engiu, declera Renaldo Lutz. Per vegnir svelt vinavant cun la sanaziun e spargnar custs, sajan ins lura sa decidì da construir da vart sut paraids d'atschal empè da gronds e chareschia mirs. Il sistem sa numnia «Ribbert Verbau».
Resguardar tuts che dovran la via
Per questa construcziun vegn furà giuaden en la terra rusnas e betunà en questas rodaglias. Las rodaglias vegnan anc fermadas cun ancras en la terra. Vid las rodaglias vegn lura buglì londervi plattas d'atschal, e tut vegn lura emplenì cun material. Faschess ins il medem cun mirs da crappa u betun, duvrass quai gronds fundaments che duran ditg da far. Uschia va la construcziun pli svelt e la via na sto betg vegnir serrada memia ditg.
Tenor Renaldo Lutz è la coordinaziun in'ulteriura sfida. I saja da guardar ch'ils purs possian cultivar il dretg temp lur aclas, ed era guardar ch'ils chatschaders possian vegnir engiu durant chatscha cun lur preda. Ils utilisaders da la via hajan dentant chapientscha. Betg sco ultim, perquai ch'els vesan che la via vegn bler meglra.
La sanaziun da vartschintg kilometers via ha cumenzà il 2016 e vegn fatga en tschintg etappas fin il 2026. Dals 7,4 milliuns resta la finala tenor Dumeni Tomaschett per la vischnanca sezza var in milliun francs.
RR actualitad 06:00


text:
Hans Ulrich Bühler è ustier e possessur da l’ustaria da muntogna Glattalp en il chantun Glaruna. Sco quai che Gian Zanotta da l’uffizi da scussiun En ha confermà saja l’affar per 99 % sut tetg.
Crediturs porschan maun
Grazia ad ina vendita a maun liber, poss ins era evitar l’ingiant da l’hotel ch’aveva annunzià la fin da schaner il concurs.
Ils crediturs da l’hotel Schweizerhof sajan perencletgs cun la procedura, ha agiunt Gian Zanotta. Il cumprader veglia surpigliar cun la cumpra da l’hotel er gista tut l’inventar ed ils stabiliments che tutgan tar la massa da concurs.
Reavertura il zercladur
Tar l’Uffizi da scussiun En spetg ins uss sin il pajament dal cumprader potenzial per l’hotel Schweizerhof ils proxims dis. Apaina ch’ils raps sajan sin banca, poss ins preparar il contract. Previs saja ina reavertura dal stabiliment il pli svelt pussaivel, ha declerà Zanotta. Quint poss ins far cun cumenzament da fanadur 2016.
RR novitads 16:00


text:
Ins pudess crair che la vischnanca da Glion haja in problem da communicaziun. Quai saja dentant betg il cas, manegia Aurelio Casanova, il president da la vischnanca da Glion.
Novas vias per infurmaziun
Las 13 fracziuns che eran pli baud vischnancas independentas eran simplamain disadas auter.
La populaziun interessada che visitava las radunanzas vegniva infurmada a moda directa. Entras quai n’enconuschan els betg il sistem da parlament sin palancau da vischnanca. Ussa dovra quai in’autra via per vegnir tar las infurmaziuns. Uschia èsi vegnì declerà a la populaziun.


text:
Da Romana Ganzoni -
Uossa suna rivats a Landquart. Il figl da 12 ons dumonda a la mamma, scha quist „village“ plain roba plü bunmarchada, plain marcas, plain „labels“, plain prodots da luxus (chi sajan listess mumaint prodots da massa, corregia la mamma), scha quist „outlet“ saja a Landquart, ch’el craja cha quel saja a Landquart, cha seis cumpogn da classa haja cumprà ün pullover da Polo Ralph Lauren, blau s-chür, discret, megacool.
La mamma nu s’interessa zist. Davo üna posa disch’la: Ingün’idea. Chat da quists lös üna varguogna, disch’la. Tuot be consum, disch’la. Scha’ls 24 december es üna dumengia vögl’na dafatta rivir ils affars, disch’la. Che varguogna, repet’la. Quai am va talmaing sülla nerva. E pullovers classics sun per glieud lungurusa, disch’la. E megacool, quai nu’s discha in cas, figl, inclet? Il figl sbassa l’ögliada. Voust ün panin, dumonda la mamma. Eu n’ha tut cun mai. Pan integral e chaschöl vegan. Voust? Na grazcha, disch il figl e da man ad ün paquet plain uorsins da gomma in tuot las culuors. La mamma tira sü il nas. San nun es quai, disch’la. Ma bun, respuonda il figl. De gustibus non...non, apunto, disch la mamma.
A Cuoira müd’na tren.
Grazia fitg a tut ils sponsurs da LATABLA:
La mamma sta sü, ella sto ir sün tualetta, fingià daspö Sargans. Uossa va la spert, il squitsch es para enorm, il figl sfrigna. La mamma cuorra. E nu vain plü. Tschinch minuts passan. Desch minuts. Vainch? Il figl segua a la mamma, tschercha la tualetta, la prüma ch’el chatta es serrada a clav, sur la foura clav as vezza cler e net ün quaderin verd, curius. Il conducteur ha tachà sü il scrit „Defekt - Out of Order - Fuori servizio“, ün Spassvogel ha scriblottà suotnan „Pischa a chasa!“, il figl piglia seis culli our da la busacha e scriva suraint hahaha. Curius, inchün para da chantar aint illa tualetta chi’d es fuori servizio. Che diavel? Es quai la vusch d’ün kindel? Hei, tüüü, cloma il figl. Ingüna resposta.
Passà ils prossems duos vaguns clocca il figl vi da la porta da la tualetta da prüma classa in möd energic. Ingün stress, disch la mamma e ria. N’ha plaschair cha tü nun est partida cul auto da posta a Tusan, mamma, disch il figl e parta per darcheu tour plazza sülla pultruna da la seguonda classa. Davo üna ter pezza – il tren es fingià a Chastè – vain la mamma, ün zich spennada, las massellas cotschnas, e dumonda, co cha quai saja uossa cun quist pullover da Polo Ralph Lauren, cha quella marca nu detta quai sgüra na a Landquart, chi’s stopcha ir a Mendrisio, aint il „Fox Town“, cha quai poss’na far la fin d’eivna chi vain, scha’l figl haja vöglia. Ün pullover classic poust adüna dovrar, o?
Il figl püffa sü per la mamma es squassa il cheu. E cha uossa haj’la üna da quellas foms nairas, ün bel steak, quai füss uossa il maximum, megacool? Chi detta ün char restorant. Vè, giaina, disch’la al figl, quel ramassa sia roba e segua a la mamma chi ria dad ot da la buna glüna e picla our dal paquet dal figl ün uorsin da gomma orandsch.
Text: R. Ganzoni, Schlarigna
Fotografia: www.pexels.com
Suonda LATABLA!
-
Concurrenza: Tickets per il concert da Mario Pacchioli a Cuera Da Benedetto Vigne - Poesias romontschas e tuns classics franzos? Co che quai funcziuna, demussa l’album «Remas» da Mario Pacchioli. Luxuriusa ed illustra sa…02 da matg 20181200 giadas
-
Tranter sumbrivas e traglischur Da Benedetto Vigne - Ad Astrid Alexandre gartegia cun ses segund album «Umbrivas» ina nova capolavur da la scena rumantscha. Jau vuless…
-
It's a match (seguonda part) Da Mila Beerli (GiuRu) - Eu am sdruagl. Driv meis ögls. Il sulai splendura tras la gronda fanestra. Eu stordsch planin il cheu.…11 d'avrigl 2018985 giadas
-
15 minuts cun: Romana Ganzoni Da Corina Gustin - Romana Ganzoni es autura ed uriunta da Scuol, hoz lavura e viva ella a Schlarigna. Davo raquints, poesias,…01 d'avrigl 20181819 giadas